text:
Uru rwibutso rwa Jenoside rwubatse mu Mudugudu wa Nyakabuye mu Kagari ka Mpanga, mu Murenge wa Mukingo. Mu ijoro ryo ku itariki 1 Ukwakira 2016, nibwo abajura bahibye urugi banatwika indabo zahashyizwe n’abafite ababo bahashyinguye nk’uko ubuyobozi bw’inzego z’ibanze bwabitangaje.
Umuyobozi w’Umudugudu wa Nyakabuye, Kanzayire Jeannette, yatangarije IGIHE ati "Nta muzamu uba kuri urwo rwibutso. Hari umwana wahanyuze niwe wabonye ko urugi rwibwe ndetse n’indabo zatwitswe arabitumenyesha natwe tumenyesha inzego zindi. Ni ubwa mbere muri uyu mudugudu tubona ibikorwa nk’ibi."
Umuyobozi wa Ibuka mu Murenge wa Mukingo, Kabagamba Canisius, yatangaje ko hari abamaze gufatwa bakurikiranyweho uruhare muri iki gikorwa, barimo ababyiyemerera.
Yagize ati "Ni urwibutso rwubatswe n’abantu batuye ndetse n’abakomoka i Nyakabuye, bashyinguramo abantu babo, hanyuma baruzamuraho amatafari ahiye. Abantu tutaramenya icyo bari bagamije bibye urugi n’indabo barazitwika."
Yakomeje agira ati "Hamaze gufatwa abagabo batatu, harimo uwemera ko yazanye lisansi yo gutwika indabo kubera ko imvura yari yaguye."
Abacitse ku icumu muri kariya gace babanaga neza n’abandi baturage, ibikorwa byo gupfobya ndetse n’ihohoterwa ntibyari bihasanzwe nk’uko byemezwa n’Umuyobozi w’Akarere ka Nyanza, Ntazinda Erasme.
Yagize ati "Kwiba urugi bishobora kuba ubujura ariko gutwika indabo ni igikorwa kiganisha ku gupfobya Jenoside yakorewe Abatutsi. Hari abafashwe ariko iperereza riracyakorwa."
Akomeza avuga ko bafashe ingamba zo gukaza umutekano ku rwibutso hamwe no kongera imbaraga n’ubukangurambaga bibutsa abaturage ko bagomba kwirinda ibikorwa byo gupfobya no guhakana Jenoside yakorewe Abatutsi.


c: text/html

text:
sam.
17
nov.
2012
Tugeze hafi ku mpera z’umwaka wa liturgia B. Ni akanya ko gusubiza amaso inyuma tukareba ibyo twagezeho, ibyiza tukabyishimira kandi tukabikomeza, ibibi bikatubabaza kandi tukiyemeza kutazabisubira tugafata imigambi mishya. Uko dusatira impera z’umwaka niko n’amasomo ya liturgia atwibutsa ko iyi si nayo izagira iherezo, ko tutazatura nk’ imisozi n’ibibaya, ko tuzabazwa icyo twayikozemo. Nicyo n’amasomo y’iki cyumweru cya 33 agarukaho, aho batwibutsa ko iyi si n’ibiyirimo byose bizashira, uwo munsi buri wese akazahemberwa ibyiza yakoze cg agahanirwa ibibi yakoze.
Bavandimwe, ntabwo Imana yaturemye kugira ngo izaducire urubanza, yaturemye kubera urukundo, kugira ngo tugirane umubano udutegurira kuzabana nayo ubuziraherezo. Nubwo muntu yahemutse, Imana yagumye kuba indahemuka igera naho iduha umwana wayo ngo aducunguze amaraso ye, igitambo cye cyongera kuduhuza n’Imana nkuko Pawulo Mutagatifu abitwibutsa mu isomo rya 2 ry’iki cyumweru cya 33. Aha twavuga ko uburwayi bwacu bwabonewe umuganga uduha umuti. Ese uwo muti turawunywa? Imana yadukopeje ikizamini ese tuzatsindwe twaraburiwe? Ntawe twabyifuriza.
Ubutumwa bw’umuhanuzi Daniyeli bwaje bukenewe kuko umuryango w’Imana wari mu magorwa akomeye, utotezwa kuko wari warajyanywe bunyago i Baburoni. Iyo umuntu ari mu byago abanzi bamwishimaho, aba akeneye umuhoza, umugarurira ikizere cyo kubaho. Daniyeli aratwibutsa ko umunsi uzagera tugasomerwa raporo y’ibyo twakoze, muri make aratubwira ngo turye turi menge, tuzacirwa urubanza rw’intabera, urubanza rutajuririrwa, tutagifite umwanya wo kwisubiraho kuko tuzaba twarawuhawe uhagije. Igihe cy’isarura, ngo Abamalayika bazoherezwa mu mpande enye z’isi bakoranye intore z’Imana nkuko Ivanjiri yabitubwiye.
None se bavandimwe ni hehe twakomanga ngo tuzarokoke? Ni ikihe kiguzi twatanga ngo tuzandikwe mu gitabo cy’ubugingo? Ibisubizo by’ibibazo mu gutegura ejo hazaza heza Pawulo mutagatifu yabyibukije Abahebureyi, ariko natwe tugomba kubikurikiza kugira ngo dushobore gukira. Ejo hazaza hacu ntabwo ari urwobo ruri mu mwijima, ejo hazaza ni urupfu rw’urupfu (kurangira kw’ikibi) n’urumuri nyuma y’umwijima, n’ukujya mu gihugu cy’isezerano gitemba amata n’ ubuki. Ubuzima nyabwo bushingiye muri Kristu we Gitambo kiruta ibindi byose, yatanze ubuzima bwe ngo dushobore kubaho.
Ushyira amizero ye muri Kristu agirira icyizere Imana, agirira icyizere isi, akayibonamo ikibuga yitorezamo, abantu akababonamo abasangirangendo bafatanya kwitagatifuza, bamufasha gukinira muri cya kibuga, bagahererekanya umupira, bakamufasha gutsinda, maze na we akigirira ikizere.
Bakristu bavandimwe, twibuke ko ubwo Imana yaduteguriye kuzatura heza, kandi akeza kakaba gahenda, ntidukangwe n’inzira tugendamo itaburamo amahwa (ibigeragezo, ibitotezo...) Ariko nituvuge nka wa muririmbyi w’indirimbo ugira ati “nzemera ntambuke nyayuremo” kandi ntituri twenyine, Kristu umugaba mukuru aturi imbere ngo adufate akaboko aturwanirire, adufashe gutsinda nkuko nawe Imana se yamubaye hafi agatsinda.
Mutagatifu Gatarina w’ i Siyena yajyaga abivuga ngo gusimburana kw’ibyishimo n’ibyago biramufasha nkuko akenera ikiganza cye cy’iburyo n’ibumoso, ibiganza bibiri byose arabyifashisha.
Diyakoni Ildephonse GATETE.

robotstxt: allowed

filter: keep


text:
Nugumana n’Imana ntizaguhidura mu by’Umwuka gusa!
Ushingiye ku mazina atandukanye y’Imana dusanga muri Bibiliya, wasanga Imana nta gice na kimwe cy’ubuzima idakoraho. Buri zina rihishura imwe mu mirere y’Imana n’amasezerano yihariye ku buzima bwacu nk’abantu.
Iyo tumenye Imana kandi by’ukuri, bitwuzuza ibyiringiro n’icyizere kuko duhishurirwa ko Imana iri hejuru y’ibintu byose tugenda ducamo umunsi ku munsi. Gusobanukirwa Imana n’urukundo rwayo rutarondoreka kuri twe bituma imitima yacu ituriza muri yo, tukumva tuguwe neza mu bice byose by’ubuzima, yaba iby’umwuka n’iby’umubiri.
Bibiliya itubwira ko Imana ari Yehovayile bivuga ko Imana izironkera, izishakira igitambo muri byose ubona imbere yawe. Iri zina Aburahamu yarivuze amaze kubona ukuntu Imana yishakiye igitambo mu mwanya w’umwana we Isaka, aravuga ngo ku musozi w’Uwiteka kizabonwa. Itangiriro 22:14.
Yehovarafa, Imana irakiza. Kuva 15:26
Yehovashalomu, Imana yacu itanga amahoro. Abacamanza 6:24
Imana ifite amazina menshi yose agenda asobanura uko imeze, ubushobozi bwayo, ubisobanukirwa iyo mugumanye. Imana yacu ni Imana ihindura ibintu natwe ubwacu ikaduhindura. Abantu bashobora gukora uko bashoboye ngo baguhindure, bikananirana, ariko Imana yashatse kuguhindura ni mukanya gato kandi ukubonye byamugora kwemera ko ari wowe wa kera.
Pawulo yandikira Abafilipi yarababwiye ngo Imana niyo ibatera gukunda no gukora ibyo yishimira. Abafilipi 2:13
Iyo winjije Yesu mu buzima bwawe mukabana, Umwuka wera araza agatura muri wowe. Bishatse kuvuga ngo muri wowe ariko imirimo y’uwo Mwuka ikagaragarira inyuma.
Atwigisha gutekereza neza, kuvuga neza no gukunda benedata. Ibi tubibasha gusa kubwo gushobozwa n’Imana, twemeye kugumana nayo.
Icyo Umwuka atwemeza ni ukumva ko Imana ikiranuka nubwo twe bitunanira, tugahora twifuza impinduka, kandi tukizera ko Imana ishobora kuzitanga mu buryo bwose.
Iyo wemeye Imana muri ubu buryo iraguhindura, ntiwumva uri mubi cyangwa ngo ugerageze kwihindura no kwirwanirira ahubwo unezezwa n’impinduka ziva ku Mana.
Bibiliya iravuga ngo iduhamagara ni iyo kwizerwa no kubikora izabikora. 1 Abatesalonike 5:24
Uruhare rwacu ni ukwiyuzuza n’Imana, tukifuza kubana nayo, tugakora ibyo idushakaho, impinduka izazizana ntakabuza.
Nubwo haba mu tuntu duto, uko witoza kubaha Imana, biragukuza mu buryo bw’Umwuka ukagenda urushaho gusa na Yesu, kandi uko ugaragaza gusa na Yesu, isi izifuza ibikurimo kandi yigire kumenya Imana kuri wowe.
Nshuti Imana ifite umugambi mwiza ku buzima bwacu, ntabwo igambiriye gusa ko tuzabana mu ijuru ahubwo ifite n’ubushake bwo kuduha ibyiza tukiri n mu isi.
Ndakwifuriza gushaka Imana n’umwete wawe wowe, umarane umwanya nayo, uyisabe kuguhindura kugira ngo ube icyo yagushyiriye kuri iyi si, bizagufasha kuba mu mugambi w’Imana.
Imana iguhe umugisha!


text:
- umubavu.com
- ikinyarwanda
- english
- french
-
Abakristo b’itorero rya ADPR mu mudugudu wa Gatsata baravuga ko umwe mu badiyakoni witwa Gasana Aimable azambya umurimo w’Imana yitwaje icyubahiro ahabwa n’umurimo akora mu rusengero hakiyongeraho amafaranga n’ibindi, bityo bigatuma ahohotera abandi ndetse ngo akanabatera ubwoba, ibi bigatuma bamwe bahunga bakava muri korale ndetse ngo bakazinukwa gusengera muri uyu mudugudu.
Amakuru agera ku kinyamakuru umubavu.com aravuga ko abakristo basengera kuri uyu mudugudu bafite agahinda kenshi n’umubabaro bavuga ko bahangayikishijwe n’imitwarire y’uwitwa Gasana Amaible ubatesha umutwe akababangamira ndetse ngo ntatinya kubabwira ko azabica.
Ibi rero n’ibindi nibyo bituma abaciye bugufi badashobora guhangana nawe bahunga bakigendera, ubu Korale Salemu ikaba isigaye mo mbarwa n’abadiyakoni nabo bakaba bahunga uwo murimo w’Imana baba barahamagariwe gukora.
Abakiristo bamushinja gukoresha amayeri mu gusenya umurimo w’Imana
Gasana Amaible ngo afite amayeri akoresha kuburyo umupasiteri wese uhamusanze ahita akoresha uko ashoboye kose akamugira inshuti, uwo batabaye inshuti ngo akamugambanira bakahamukura.
Ikindi ,ngo kugirango umupasiteri babe inshuti akoresha itsinda afite mu gushaka amafaranga kuburyo yemera akirya akimara atanga icyo ashaka kugirango uwo ashaka amubone.
Bamwe mu bakristo baganiriye n’umubavu.com batashatse ko amazina yabo atangazwa ku bwimpamvu z’umutekano wabo bavuga ko ubusanzwe akimara kuva k’ubuyobozi bwa Korale Salemu yigambye ko ngo azarwanya uwariwe wese uzayiyobora kuburyo ngo hari n’amakuruavuga ko yigeze gupanga kwica umuntu akabihakana akaza kwemerera imbere y’umushumba ko uwari yabivuze bajyanye mu gihe mbere yahakanaga ko batigeze bajyana.
KAMARI twahinduriye izina yagize ati : “Naje kuri uyu mudugudu mu Gatsata baranyakira nari nje gushaka imibereho nturutse i Karongi. Kubera ko nari umuririmbyi umuhamagaro ukomeza kunyakamo nifuza kujya muri Korale nkiraranganyamo amaso muri korale zaho numva nikundiye korare yitwa Salemu, ariko abakristo bahasengera bahamaze uminsi baza kumbwira ko ari korale idahubukirwa ngo ihorana ibihazo n’amakimbirane nitegereje nanjye ndavuga nti reka mbenifashe mbe nyi kuyikirana neza menye amakuru baririrmba nkabona nibyiza nakwinjira mu mibereho yayo nkumva ntabwo yagize imibereho yagikirisitu,harimo abantu bayitezamo akavuyo […] abantu bateza akavuyo muri korale bagenda bavuga abantu batandukanye ariko cyane cyane bavuga mo Gasana Amaible nta bwo n’uyu munsi wanone nda mumenya neza ndacyakurikirana ngo mbashe ku mumenya.”
Undi twise bazabona nawe yakomoje ku myitwarire y’uyu Gasana wigamba kugirira nabi abantu maze avuga ibyo abona akora asanga hari ibindi yishingikirizaho nko guha impano abashyumba sikomeye kubikundishaho n’ibindi bitandukanye.
Yagize ati ; “ Nk’umukristo umaze igihe kuri uyu mudugudu numva ibintu byinshi ibindi nkabyibonera muri korare Salemu havugwamo amacaubiri mu baririmbyi naje gukurikirana mbikurikiranye nsanga nabyo birimo mbajije ikibitera nsanga n’uwitwa gasana Amaible ubu rero kuberako narinziko ari umuntu witonda utajya avuga mbanza kubihakana ariko naje kubaza nsanga ibyo bamuvuga ho nibyo kuko nabajije abakristo babana nawe babwira ko n’ubwo batinjira mubuzima bwe busanzwe n’undi mudamu witwa [….] nawe bafatanya gukora ayo mabi bagambanira abantu kuko baziko ntagishobora kumubaho.”
Undi twahinduriye izina yitwa Kamikazi uririmba muyindi korale itari salemu we yavuze ko hari abantu usanga barigize ibinani badakorwaho kuburyo ngo bagiye guhirika iyi korale.
Yagize ati ; “ njye ntabwo ari ibanga kuko nkora umurimo w’Imana kuri uwo mudugudu Hari umuntu witwa […] hari Gasana Amiable bose bashaka ko uririmba muri korare Salemu uyiririmbamo batagusha ko baraguca n’ndi nawe […] uyuwe iyo asha tse ko mutarirumbira ku byuma arabyica akabikraho hari igihe muba muri kuririmba agafunga microphone iyo hari uwagiranye ikibazo nawe ni umutecinicieye ubwo nka dirigent akaba aramubajije ati ; ni ibiki bibaye ? Ubwo akaba abishubije byagiye bigaragara kenshi.”
Gasana Amiable atera utwatsi ibivugwa n’abo bakiristo avuga ko ibyo bavuga ataribyo kuko amaze iminsi ntakazi agira kandi ngo ibyo na Pasiteri arabizi. Naho ngo ku kuby’uko yaba yarapanze umugambi wo kwica umuntu ari ukumubeshyera kandi ngo iki kibazo cyararangijwe kuko cyakemuwe na paruwase.
Yagize ati ; “ Ni abantu baba bashaka gushyushya inkuru ubwo icyo nakubwira yo wakibaza Pasiteri [Bavuga ko akoresha ubuyobozi kugirango bumugire igitangaza] Ntabwo aribyo barambeshyera ubuse koko natanga amafaranga nyakuyehe ko maze ininsi ntakazi mfite, ibyo kwica umuntu byo barambeshyera ntabwo aribyo icyakora […] ariko byarangiriye kuri paruwase.”
Twashatse ku menya icyo Umushumba wa Paruwase ya Gatsata abivugaho maze adutangariza ko atatubwira iby’umuntu ku gitike.
Yagize ati ; Ntumbaze ku mazina y’abantu ntabwo ndi bugire icyo nkubwira”.
Nubwo ubushakashatsi butagaragaza imibare y’abaka indonke cyangwa bagatanga indonke bagamije gukandamiza abandi mu matorero n’amadini hari abasanga byari bikwiye gukorwa bashingiye ko hakigaragaramo akarengane na ruswa.
By Nzengimana Theoneste
-
-
-
Iyi nkuru irababaje. Bibaye aribyo ntaho twaba tugana. Iy inkuru ishyushye gutya ni ukwitonda kuko harigihe aba atari ukuri cyangwa ariko. Jye nagira inama abayobozi b’umudugudu gufata abo bantu bita nyirabayazana (Gasana n’uriya mudamu) bakabashyira mu zindi chorales zitandukanye bakareba ko ibyo bibazo biragabanuka cg bigashira. Bigabanutse byaba ari ukuri ko aribo batezaga amakimbirane, biramutse bikomeje hashakwa indi mpamvu kuko ataaba aribo babitera.
Ariko muri byose abakristo basengere iyi chorale kandi habeho ubujyanama. Iyo chorale isenyutse cyangwa yashegeshwe n’ibibazo njye mbona ko ari intege nke z’ubuyobozi bw’itorero ndetse no kudashobora kuyobora kuko nta kibazo cyagakwiye kuburirwa umuti.
-
ntibibaho ko umuntu umwe yasenya korali Nina ugirango ndabeshya mpa urugero nibura rumwe RWA korali byabayeho yo muri ADEPR ubundi se amatora ko aba buri myaka2 bamutora gute niba ibyo muvuga aribyo ?Wenda wavuga ngo yikundishwa ku bantu bakamutora nonese mushaka ko hayobora umuntu udakunzwe ?ariko ubundi ko kuva muri korali byoroshye hakaba nta migabane bafitemo Wenda ngo bavuyemo bagomba gute batajya muzindi korali babona ziyobowe neza
-
ariko nkubwo koko abantu nkabo bavuga ko babangamiwe bakwigendeye mu zindi choral njye ko mbona nta mpamvu nimwe yo kwizirika ku bitagushaka.ahubwo wasanga hari izindi nyungu bafite muri iyo choral batagaragaza.
-
salem ntakibazo ifite ikibazo ahubwo ni abayisebya nayirimo bafite izindi ndonke bakibasira abakozi b’Imana batanabatinye.
-
-
-
-
Ese nkuwo muntu uvugango azica abantu nka bayobozi biryo dini kuki batabikurikirana ?, uwomuntu bamuhane
-
Nange nari umukristo wahongaho ariko numvise intambara ziri aho ndahava pe ! Ahubwo nibadacyemura ibibazo biraho muri saremu bazamarana
-
-
jye ndumva iyi nkuru ari ukubeshya ahubwo mwa banza kumureba Aimable ni inyangamugayo nta matiku ahubwo kubwo kurengera inyungu za choral ntago abantu bashaka gusenya bivugira ibisenya gusa mujye mutanga inkuru koko mwa cukumbuye mura beshya kdi salemu irakomeje umurimo
-
-
ese mwibaza ko ari nyungu ki akura mini diakoni cyangwa muri choral usibye kumutesha umutwe gusa shines arihangana cyane uwo mugabo.
-
birababaje. none se ubu mwe mwirukiye mu itangazamakuru mukunze salemu cg nimwe mugiye kuyisenya. njye mbona ibibazo bya salemu bituruka kungaruka za genocide yabaye mu rwanda. aimable muramwanga mwebwe ba musoni nagatsiko kanyu kandi amatiku yanyu mwibukeko yatangiye igihe cya gacaca atanga ubuhamya. ahubwo ikibazo cya salemu gisesengurwe neza . ese ko mperuka musoni na gasana muhoberana ngo muhanye imbabazi mwisubiyeho. pst uwambaje nagaruke mu gatsata kuko yarabasengeshaga imyuka mibi igahunga none ntimugisenga umurengwe namatiku birabamaze . nyagasani tabara salemu baragukoreye .
-
Ahaha ibintu ni danger kabisa gusa amahirwe tugifite nuko Yesu ari kuntebe y’Imbabazi kdi muri byose aradukunda cyane naho ubundi kari kabaye peeeee ariko musenge cyane niwo muti wabyose no kwicara hamwe abantu bagashakira igisubizo hamwe
-
- Nubwo abagabo batwima care (batatwitaho) tugera imbere y’Imana ikayiduha !
- Police yarwanye n’indaya iyambika ubusa buriburi mu ruhame abantu barebera
- ADEPR Gatsata : Pasteri nyuma yo kubita ibicucu yaba ari mu mugambi wo kubirukana burundu (Kubatenga)
- Yavuye muri Turkey aje guhaha mu Rwanda arongoye umunyarwanda kazi bamuroga inyatsi no kutabyara ariko
- Ubugome bw’agahembe gato kicaye I Roma (ubupapa)
- Rose Muhando ku gitutu cy’abamushinja gukoresha ibiyobyabwenge
- URUSENGERO RWABAGUYEHO UBWO BARI MU MUHANGO WO KWIMIKA MUSENYERI
- Umugore yishe umugabo amuziza ku dahaha kuri Noheli
- Noheli ni umunsi washyizweho na Kiliziya y’i Roma, kimwe mu binyoma byo mu minsi y’imperuka
- Abahakana bakanapfobya Noheli bayijihije barigatana mu gitsina (mu myanya y’ibanga) : reba amafoto
- -| amakuru
- -| Amakuru yo hanze
- -| amateka
- -| imyidagaduro
- -| indirimbo
- -| inyigisho
- -| iterambere
- -| iyobokamana
- -| politike
- -| ubuhamya
- -| ubukungu
- -| ubuzima
- Biravugwa ko Clement yajyanye na Knowless gupimisha ko ari we se w’umwana koko
- Inkuru y’ubuzima budashoboka ;Umukecuru w’imyaka 101 yabyaye nyuma y’aho ibimenyetso byagaragazaga ko bidashoboka
- Amwe mu mayeri abanyepolitike bakoresha ngo babashe gutegeka abaturage
- Umugabo yahatiye umugore we kwambara ubusa asanze yoherereza amafoto ye yambaye ubusa abagabo
- Amabanga 12 afasha abanyepolitiki kuba abategetsi bahamye rubanda bakabayoboka bidasanzwe
- Amafoto/Video : Umuhango wo Gutabarizwa k’umwami Kigeli V Ndahindurwa watangiye
- Mukobwa, nubona umuhungu nk’uyu ntazagucike-Soma inkuru
- Ibyabaye kuri iyi ndaya ni agahomamunwa ! somo rikomeye ku zindi ndaya
- Nubwo abagabo batwima care (batatwitaho) tugera imbere y’Imana ikayiduha !
- Rusizi:Menya umusozi w’amateka adasanzwe mu butabera bw’Imana n’ubw’abantu


text:
Path
- Weekend
- Culture & Art
Inyigisho
-
Gutinya icyaha
Yosuwa 7:18-21: "Yigiza hafi urubyaro rwe umuntu umwe umwe nuko akani mwene karumi mwene zabudi mwene zera wo mu muryango wa Yuda...
-
Urukundo rwa mbere ( igice cya 4)
Kuko Imana yakunze abari mu isi cyane, byatumye itanga Umwana wayo w’ikinege kugira ngo umwizera wese atarimbuka, ahubwo ahabwe ubugingo buhoraho. (Yohana...
-
Ukwiye kwera imbuto kandi zikagumaho
1 Abakorinto 10: 32 Ntimukabere Abayuda ikigusha, cyangwa Abagiriki cyangwa Itorero ry’Imana. Twarahamagawe kandi duhamagarirwa kwera imbuto kandi zigumaho....
-
Urukundo rwa mbere (igice cya 3) Pastor Desire
Aramusubiza ati “Ukundishe Uwiteka Imana yawe umutima wawe wose, n’ubugingo bwawe bwose, n’imbaraga zawe zose, n’ubwenge bwawe bwose, kandi ukunde na mugenzi...
-
Iyo ukoreye Imana ibyiza iraguhemba Habyarimana Dan
Imana yongera kubwira Aburahamu iti"Sarayi umugore wawe ntukamwite ukundi Sarayi, ahubwo ujye umwita Sara. Nanjye nzamuha umugisha kandi nzaguha umwana...
-
Iyo turi kumwe nayo mu rugendo ni intwari ku rugamba (II)
Mbese nimwifato ki ugira iyo mu rugendo uhuriyemo n’ingorane? Muri iyi isi umukiristo aba afashe igihe mu ntambara kandi ntabwo byoroshye kuko ibishaka...
-
Urukundo rwa mbere (igice 2) Pastor Desire
Ibyo ni byo bose bazabamenyeraho ko muri abigishwa banjye, nimukundana.” (Yohana 13:35) Iyo bavuze ngo umuntu ni umwigishwa wa runaka n’uko uwamwigishije...
-
Urukundo rwa mbere (igice cya 1) Pastor Desire
Nzi imirimo yawe n’umuhati wawe no kwihangana kwawe, kandi nzi yuko utabasha kwihanganira abanyageso mbi, n’uko wagenzuye abiyita intumwa kandi atari zo,...
-
Hari icyo ushinzwe gutunganya aho uri
Tito 1:5 Icyatumye ngusiga i Kirete ni ukugira ngo utunganye ibyasigaye bidatunganye, kandi ngo ushyire abakuru b’Itorero mu midugudu yose nk’uko...


text:
Gukunda urumiya ,kutaririmba ubutumwa yishakiye intandaro yo kuva muri Gospel kwa Nyamitali Patrick wari warigaruriye imitima y’ abakristo mu ndirimbo zihimbaza Imana . Nyamitali n’ umuhanzi warukunzwe kuburyo butangaje […
Nyamitali n’ umuhanzi warukunzwe kuburyo butangaje muri muzika ya Gospel mu Rwanda mu ndirimbo nka Uri mana ,uri uwera ishimwe n’ izindi izi ndirimbo zafashije benshi guhinduka yigarurira imitima y’ abakristo aza kubivamo ajya kuririmba izi isi
Patrick nyamitari umuhanzi ufite ijwi n’ indirimbo zakunzwe n’ imbaga nyinsi y’ abakristao mu ndirimbo zihimbaza Imana mu Rwanda akaza kureka ku zirimba , yeruye atangaza icyamuteye kuwuvamo ati “ kuririmba indirimbo zihimbaza Imana gusa nasaga nkuri muri gereza mfungiranye ahantu hamwe ,mfite limite mu butumwa natangaga kubijyanye ni nyungu ifatika nta n’ amafaranga abamo kuko aho mviriyemo nagiye muri Tasker Project fame,nkora ibitaramo bitandukanye bakanyishyura , ubu nubwo ntabakunzi benshi mfite nka cyera sinacika intege nzakomeza gukora cyane kuko hari icyo ndigutegura cyejo hazaza kdi hari icyiyongereyeho ”
Tubibutse ko Patrick Nyamitali benshi batangiye ku mu menya aririmba muri groupe yariribye indirimbo bise “ ibyiyisi birashira “ y’ abadiventiste nyuma atangira kuririmaba kugiti cye arakundwa cyane anahindura itorero ajya muri restoration church .Ese iyi mpamvu yatumwe asezerera kuririmbira Imana ntibishobora guhindura benshi.
Kanda hano urebe indirimbo ye Kalema


text:
Ni iki ukora iyo uri mu bihe bikomeye? Ese wibuka kwitabaza Umuremyi wawe? Ufata umwanya wo kubwira Imana ikibazo cyawe? Ese wibuka gukomeza no gusengera Abakristo bagenzi bawe aho bari hose ku Isi?
Nibyo koko turi mu bihe bibi kandi bikomeye. Intambara n’umutekano muke biri bimwe mu biranga iyi minsi.Abavandimwe bacu bari mu bindi bihugu nk’Uburundi, Libya , Syria n’ahandi ku Isi bagenda bahura n’ibibazo byinshi aho babura ubuzima, bagatana n’imiryango yabo,bakabura imitungo yabo ndetse bamwe bagashakira ubuhungiro mu bindi bihugu. Ese twibuka kubasengera ? Twaba twibuka kubabwira amagambo y’ihumure ?
Mureke turebere hamwe Imirongo yo muri Bibiliya idufasha kwiringira Imana no kugira umutima ushikamye mu bihe bikomeye. Iyi mirongo tuyibike mu mitima yacu tunayisangize abandi.
Zaburi 20:2 - “Uwiteka akumvire ku munsi w’amakuba no ku w’ibyago, Izina ry’Imana ya Yakobo rigushyire hejuru.”
Zaburi 6:10 - “Uwiteka yumvise kwinginga kwanjye, Uwiteka azemera gusenga kwanjye.”
Imigani 3: 5,6 - “ Wiringire Uwiteka n’umutima wawe wose, We kwishingikiriza ku buhanga bwawe.Uhore umwemera mu migendere yawe yose, Na we azajya akuyobora inzira unyuramo.”
Zaburi 9:10 - “Kandi Uwiteka azabera abahatwa igihome kirekire kibakingira, Igihome kirekire kibakingira mu bihe by’amakuba.”
Zaburi 27:5 - “Kuko ku munsi w’amakuba azandindisha kumpisha mu ihema rye, Mu bwihisho bwo mu ihema rye ni ho azampisha, Azanshyira hejuru ampagarike ku gitare.”
Imigani 30:5 - “Ijambo ry’Imana ryose rirageragezwa,Ni yo ngabo ikingira abayihungiyeho.”
Zaburi 37:5 - “Ikoreze Uwiteka urugendo rwawe rwose,Abe ari we wiringira na we azabisohoza.”
Yohana 14:27 - “Mbasigiye amahoro, amahoro yanjye ndayabahaye. Icyakora simbaha nk’uko ab’isi batanga. Imitima yanyu ntihagarare kandi ntitinye.”
Nawe waba ufite imirongo yo muri Bibiliya igukomeza mu bihe bigoye?


text:
Ibintu 5 byo kumenya bijyendanye n’ amazi yinjira n’ asohoka
- kwinjira kw’amazi bisaba umuyoboro munini ujyanamo amazi, icyobo cyakira amazi n’ipompo ijyana amazi mu cyuzi.
- amazi yinjira mu cyuzi kenshi aba arimo ibyondo n’ibitaka bituma icyuzi gihinduka ibyondo. Habaho icyobo kibuza ubutaka ko bwinjira mu cyuzi.
- ipompo yinjiza iba iri kuri cm 15 uvuye aho amazi igarukira, aturuka mu cyobo kiyakira iciye ku gikuta cy’icyuzi kugera mu cyuzi.
- ipompo iyasohora ni ipompo isohora amazi mu gihe bibaye ngombwa. Amazi ntagomba gusohorwa mu cyuzi buri gihe.
- ipompo isohora n’iyinjiza amazi iba ikoze mu giti, parasitike,icyuma cyangwa ikindi gikoresho. Ipompo igomba kuba ifite ikantu gatuma amafi atanyuramo ava mu cyuzi. Utwo dukingirizo tugomba kuba dukoze mu bintu bitandukanye udutsinga, ibyatsi cyangwa ibumba ririho utwobo.


text:
Burya kuvuka nabi mu buryo bw’Umwuka bigira ingaruka ku mikurire!
Muzumva abantu bavuga ngo “ uriya mwana afite imikurire mibi”. Baba bashatse kuvuga iki?
1. Ko indeshyo ye itangana n’imyaka ye ( Ari mugufi cyane ugereranije n’imyaka amaze avutse)
2. Ko ibiro bye bitangana n’imyaka ye ( Ko afite ibiro bike ugereranije n’imyaka amaze avutse)
3. Ibimenyetso biri ku mubiri we biba bigaragaza ubuzima bubi ( imisatsi icuramye, inda ibyimbye, uruhu ruyagirana ukuntu….)
Burya kugirango umuntu agire imikurire mibi cyangwa se akure nabi akenshi biba byaraturutse ku mivukire mibi: rimwe aba yaravukanye uburwayi cyangwa se yaravukiye ahantu habi urugero mu rugo ruhoramo ibibazo, amakimbirane, inzara, ababyeyi babi batitaye ku burere cyangwa se ku mikurire y’umwana wabo!
• No mu buryo bw’Umwuka bijya bibaho ko umuntu abwirizwa iby’agakiza (aribyo nagereranya no kuvuka) n’umuntu ufite uburwayi runaka ( ibyaha byamwizingiyeho) bityo akaba yabimwanduza kuko akenshi abana bigana ingeso z’ababarera.
Umwana umwe yari afite papa we wita abantu bose abashenzi. Umwana we agakeka ko umushenzi ari umuntu mwiza. Ise yagera ku maduka ati: urabona aya maduka y’aba bashenzi….. Bukeye umwana ngo agiye ku ishuri baramubaza bati wumva wifuza kuzaba iki nukura, ati nifuza kuzaba umushenzi! Mwarimu ashobore kuba ataramenye ibyo aribyo ariko ngo byari byaraturutse kuri se. Haba igihe ubwirizwa n’umuntu udahagaze neza ku musaraba akajya agusiga za ngeso ze kandi kuko ariwe cyitegererezo cyawe ntuzigere umenya ko ari bibi. Kuri ubu hariho n’abarimo kuvukira ahantu bababwira bati nimwirire mwinywere Yesu yarangije byose ku musaraba, bigatuma biberaho mu byaha kandi bumva ngo nta ruhare rwabo mu kwirinda Imana ikeneye, ariko barabashuka! Imana idusobanurire
• Kuvukira mu rugo ruhoramo ibibazo amakimbirane cyagwa se rutita ku bana nabyo bigira ingaruka.
Hari ahantu umuntu avukira ( akirizwa) ariko kubera kubura ibyo kurya by’intungamubiri akazarwara bwaki igaragazwa no guhora arwaragurika, umubiri we ukaba nta burinzi ufite. Mu mwuka ahora yaguye hasi kuko ikije cyose kiramushobora.
Muri Bibiliya batubwira urugero rw’abantu bari bafite imikurire mibi mu buryo bw’Umwuka , ariko ikibabaje kuribo, nuko bo bari barigishijwe ariko nubundi bagakomeza kugaragaza ubuzima bubi:
“Kandi nubwo mwari mukwiriye kuba abigisha ubu kuko mumaze igihe kirekire mwiga, dore musigaye mukwiriye kongera kwigishwa namwe iby’ishingiro rya mbere ry’ibyavuzwe n’Imana, kandi mwahindutse abakwiriye kuramizwa amata, aho kugaburirwa ibyo kurya bikomeye. Kuko unywa amata aba ataraca akenge mu by’ijambo ryo gukiranuka kuko akiri uruhinja. Ariko ibyo kurya bikomeye ni iby’abantu bakuru bafite ubwenge kandi bamenyereye gutandukanya ikibi n’icyiza” Abaheburayo 5: 12-14
NB: Hari abana babyimbagana bityo umuntu utazi iby’imikurire mibi agakekako ari ukubyibuha!!!! ( Wenda umuntu uvuga cyane iby’Imana n’ibikabyo byinshi ariko utazi kubigenzura agakeka ko ari ugukura mu buryo bw’umwuka). Yesu adusobanurire
Natangiye nibaza nti : Ese buriya umuntu yashobora kumenya niba afite imikurire mibi, ariko nibuka ko hari indirimbo ivuga ngo “ Umurika ahatabona, aho umwijima uba….”. Imana nimurike mu mutima wawe mu izina rya Yesu ikwereke niba ufite ibimenyetso by’imikurire mibi, kandi nimara kuhamurika uyemerere ikuvure, ikuzamure ikugeze ku gihagararo gikwiye. Ikindi we kuba inyanda mu by’Imana uhaguruke nawe ushake ibyo kurya aribyo jambo ry’Imana, gusenga ndetse no kuba mu materaniro y’abera.
Yesu adusure
Alice


text:
Mu nkambi zakira impunzi ziva Congo abana bamwe bamererwa nabi kubera indyo n'imiti ya kizungu batamenyereye.
Abana bari barahungiye muri Congo n’i Burundi abenshi ntibashoboraga kuvuzwa. Iyo hari uwarwaraga,ababyeyi basoromaga ibyatsi bagakoramo imiti bakamuha yagira Imana agakira yagira ibyago agapfa. Aho mu mashyamba bari bari ntaho bashoboraga kubona ivuriro. Ibyo kurya babonaga na byo sibyo basanga mu nkambi zibakira kandi hari igihe bazimaramo iminsi myinshi.
Ababyeyi twaganiriye bose ariko ntibabibonaga kimwe. Hari abatubwiye ko aho bagereye aho bakirirwa mu Rwanda ari bwo abana babo batangiriye kumererwa nabi kubera imirire mibi. Ngo umwana ntashobora kurya ibigori kandi atabimenyereye. Aho babaga mu buhungiro ngo bakoreshaga uburyo bwose bagashaka imirimo, nko guhingira abantu, gukora akazi ko mu rugo, cyangwa bagacuruza utuntu, nk’imboga n’ibindi.
Kayitesi Justine ati:
“Aho nari narahungiye umwana wanjye yari ameze neza kuko nashakaga akazi, ngacuruza imboga, umwana wanjye ngashobora kumubonera ikimutunga cyiza kandi gihagije. Ati ariko aho njyereye mu Rwanda baduhaye ibigori n’ibishyimbo kandi abana batabimenyereye, batangira kurwara kubera ibiryo bibi n’umwanda.”
Kayitesi avuga ko ibyo bituma abana bahandurira indwara nyinshi, ubuzima bwabo bugatangira kumera nabi cyane. Ubu umwana we ngo arwaye kuruka no guhitwa kubera kurya ibiryo atamenyereye. Kayitesi asanga rero bari bakwiye kugira vuba bakabavana aho bakiririwe, bakajyana iwabo kuko ubuzima bw’abana babo butameze nabi.
Kampire Patricia we ati:
“Iyo twirukaga mu misozi iyo umwana yarwaraga twasoromaga ibyatsi tukamuvugutira tukamuha akanywa kuko ntawashoboraga kubona aho avuriza umwana. Aho twabaga ni mu mashyamba, nta miti washoboraga kubona.”
Kampire avuga ariko ubu bameze neza, ngo nta kibazo.
Ishami ry’Umuryango w’Abibumbye ryita ku mpunzi, HCR, ryari rikwiye kureba uko ryajya ryihutira gutahana abantu mu ngo vuba kuko usanga abana bato bahandurira indwara nyinshi kubera imirire mibi n’umwanda.


text:
Yaherukaga gukora ibitaramo byagutse no kuvugwa cyane mu muziki mu mwaka wa 2013 no mu ntangiriro za 2014, nyuma y’aho yahise aceceka ku buryo bitapfa koroha kumubona yatumiwe mu gitaramo cyangwa yasohoye indirimbo nk’uko byari bisanzwe.
Mu kiganiro Dominic Nic Ashimwe yagiranye na IGIHE yemeye ko koko hashize igihe kinini ataboneka cyane nk’uko byari bisanzwe ariko ngo byatewe n’inshingano zo mu muryango avukamo zimureba zamubanye nyinshi bituma kubifatanya n’umuziki bitamworohera.
IGIHE: Abakunzi bawe baribaza niba wararetse umuziki mu ibanga?
Dominic Nic Ashimwe: Oya! Ntabwo nabireka keretse Imana yabimpamagariye imbwiye ko uwo murimo wo kuyiramya urangiye. Mu gihe itarampa ayo makuru urugendo ruracyakomeje.
Maze iminsi ntegura album yanjye nshya izasohoka umwaka utaha wa 2017, ni umurimo usaba ubwitonzi no kubiha umwanya uhagije, kuko ni impumeko iva ku Mana ntabwo biva ku buhanga cyangwa uburambe ubimazemo, ahubwo ni umurimo ugusaba kwitondera amagambo ugiye kuririmba no kuyagenzura neza niba yifitemo ikizahindura ubuzima bw’abazayumva.
Ikindi ni uko umwanya wambanye muto kubera inshingano zo mu muryango wanjye zindeba zambanye nyinshi bituma kubifatanya n’umuziki bitanyorohera, mbanza kuzuzuza kugira ngo nzagaruke nyuma noneho ibitekerezo biturije neza kuri albumu nshya.
Indirimbo zimaze gutungana neza ni iyitwa Azanyibuka, Ndishimye hamwe n’indi imwe nshya izasohoka mu minsi ya vuba. Iyi album nshya nise «The Victory» igitaramo cyo kuyereka Abanyarwanda kizaba mu ntangiriro z’umwaka utaha wa 2017 kwinjira ari ubuntu nk’uko nsanzwe mbigenza.
IGIHE: Uvuze kwinjira ko bizaba ari ubuntu bituma, ubwo gutangira ubuntu ibyakuvunnye gutyo, ntutekereza ko hari ababifata nko kubitesha agaciro?
Dominic Nic Ashimwe: Si ko mbitekereza. Ibyo nkora ntabwo bihinduka ibiciriritse kubera ko nabitangiye ubuntu, mbitekereje ntyo naba nirengagije ko n’agakiza dufite uyu munsi kabonetse ari uko Yesu abanje kumena amaraso ye. Nyamara nubwo byari bikomeye Yesu yarabyirengagije aka gakiza akaduhera ubuntu kandi kugeza ubu nta na kimwe kikarusha agaciro.
Iyo rero nirengagije imvune nyinshi ziba muri uyu murimo nkabitangira ubuntu, ni uko ntareba ku nyungu z’ino aha zigaragarira amaso kuko zishira. Ahubwo mpanga amaso ingororano mbikiwe n’Iyampamagaye kuko mfite amakuru yuko zo ari iz’iteka. Ni uko mbyizera.
IGIHE: Kuba utabibyaza umusaruro nk’abandi bahanzi ntujya utekereza ko ari amahirwe ugenda wibuza?
Dominic Nic Ashimwe: Birumvikana ko hari uwabitekereza atyo, ariko njye mbyumva mu buryo bunyuranye n’ubwo. Nasomye muri Zaburi ya 65 uhereye ku murongo wa 5 hanyereka ufite amahirwe uwo ari we. Harambwiye ngo “Hahirwa umuntu Uwiteka atoranya akamwiyegereza kugira ngo agume mu bikari bye, kuko uwo azahazwa n’ibyiza byo mu nzu y’Uwiteka, ibyiza by’Ahera ho mu rusengero rw’Imana.”
Kuri njye uwo muntu umeze atyo ni we nita umunyamahirwe, kuko kugira uwo mugisha wo gutoranywa n’Imana ikakwiyegereza ititaye ku gisekuru uvukamo, nibwo butunzi bukomeye bupfunyitsemo umugisha wose. Ibindi simbibona nk’amahirwe ahubwo wenda twabyita ukundi.
IGIHE: Ni ubuhe butumwa bwihariye uri kwibandaho kuri album yawe nshya «The Victory»?
Dominic Nic Ashimwe: Ndimo kwibanda ku butumwa bunyuranye, harimo gushima Imana kuko bimpora ku mutima, ikindi ni ukubwira abantu ko hari Imana ishoboye gusana ahangiritse mu buzima bw’umuntu wese ubyizera, ariko ubutumwa nyamukuru bugenda bugaruka ku gaciro k’urupfu no kuzuka by’Umwami Yesu ndetse n’ibyiza bibonwa n’uwizera imbaraga ziri muri byo.
IGIHE: Ubu noneho twavuga ko igihe cyo gutangira kugaragaza umusaruro w’ibyo wari uhugiyemo kigeze?
Dominic Nic Ashimwe: Nibyo rwose, mbere yuko uyu mwaka urangira, ku itariki ya 11 Ukuboza 2016 ndimo gutegura igitaramo hano i Kigali cyo gusogongeza abantu kuri iyo album nshya «The Victory» isa n’igana ku musozo wayo, kuko nubwo indirimbo zitararangira neza ariko imirimo isigaye ni yo mike ugereranije n’iyakozwe. Ibindi birambuye kuri iki gitaramo nkazagenda mbibabwira buhoro buhoro.
IGIHE: Ni iki wumva wazibukirwaho mu gihe uzaba utakiriho cyangwa ushaje utakibasha?
Numva ari byinshi ariko, numva byibuze amateka yazanyibukira ko nakoze uko nshoboye ku giti cyanjye no ku bw’ikiremwamuntu mu gukora no kuzuza inshingano zanjye mu nyungu z’igihugu cyanjye, umuryango wanjye, ndetse no kubw’imitima y’abantu hirya no hino batega amatwi ubutumwa nyuza mu ndirimbo, mu biganiro, inama n’impuguro zinyuranye ntanga n’ibindi.
Umva indirimbo «Ndishimye» aherutse gushyira hanze:


text:
Miliyari 9Rwf zigiye gushorwa mu kwigisha ubuhinzi bw’umwuga
Minisiteri y’Uburezi (MINEDUC) itangaza ko igiye gushora Miliyari 9RWf mu burezi mu rwego rwo gushishikariza urubyiruko gukunda ubuhinzi.
Byatangarijwe mu muhango wabaye tariki ya 29 Nzeli 2016, wo gutangiza ku mugaragaro umushinga wo guteza imbere uburezi mu buhinzi hagamijwe iterambere (SEAD).
Umunyamabanga uhoraho muri MINEDUC, Ntivuguruzwa Célestin avuga ko uyu mushinga ufite intego yo kuzamura ubumenyi hagamijwe kongera umusaruro.
Agira ati “Uyu mushinga uzafasha urubyiruko kuzamura ubumenyi mu buhinzi bugamije umusaruro mwinshi ndetse no kuwuhinduramo ibintu bishora gucuruzwa ku masoko atandukanye. Hazashyirwa imbaraga mu bushakashatsi bityo imishinga y’ubuhinzi izakorwa igere ku ntego”.
Akomeza avuga ko uyu mushinga uzashyirwa muri za kaminuza no mashuri yigisha imyuga n’ubumenyi ngiro ariko ukibanda ku buhinzi.
Yongeraho ko hateganyijwe no kuvugurura integanyanyigisho zikoreshwa muri aya mashuri, hashingiwe ku kwihaza mu biribwa, kwihangira umurimo no kumenya gushaka amasoko y’umusaruro w’ubuhinzi mu bihugu bitandukanye.
Uyu muhango witabiriwe na MINEDUC, ikigo gifasha kubaka ubushobozi bw’ibigo bya Leta n’abikorera (NCBS) n’abafite imishinga cyangwa ibigo byita ku buhinzi.
Anthonia Mutoro, umuyobozi wa NCBS avuga ko uyu mushinga uzakangurira urubyiruko kwitabira ubuhinzi bw’umwuga.
Agira ati “Uyu mushinga urareba cyane urubyiruko kuko uzibanda mu mashuri. Mu nteganyanyigisho zizakorwa hazaba harimo guhindura imyumvire y’urubyiruko kuko akenshi rudakunda kujya mu bikorwa by’ubuhinzi rukabiharira abantu bakuze gusa”.
Avuga ko uyu mushinga utazagirira akamaro urubyiruko gusa kuko n’abana bari mu mashuri abanza n’ayisumbuye bazajya barebera kuri bakuru babo bityo na bo bakure bakunda ubuhinzi n’ubworozi.
Ikindi ngo bizafasha kongera umusaruro w’igihugu mu buhinzi muri rusange, kuko hazajya hakorwa ubushakashatsi bwimbitse kugira ngo haboneke imbuto nziza n’izindi nyongeramusaruro.
Ibi ngo bikazatuma abahinzi bazamura umusaruro kuko ngo mu bibazo bakunze guhura na byo icy’imbuto kiza ku isonga.
Uyu mushinga wa SEAD ngo uzamara imyaka itandatu, ukaba uterwa inkunga n’igihugu cy’u Buholandi.


text:
Uri uw’Agaciro Ku Mana. Pastor Desire
“Kuko
Imana yakunze abari mu isi cyane, byatumye itanga Umwana wayo w’ikinege
kugira ngo umwizera wese atarimbuka, ahubwo ahabwe ubugingo buhoraho.” (Yohana 3:16).
Amaraso y’igiciro ya Yesu Kristo ni cyo kiguzi Imana yatanze kubw’agakiza kacu: “kuko
muzi yuko ibyo mwacungujwe ngo muve mu ngeso zanyu zitagira umumaro
mwatojwe na ba Sokuruza banyu, atari ibyangirika nk’ifeza cyangwa
izahabu…ahubwo mwacungujwe amaraso y’igiciro cyinshi, nk’ay’umwana
w’intama utagira inenge cyangwa ibara, ari yo ya Kristo” (1
Petero 1:18-19). Ibi byagombye guhita bikwereka uburyo uri uw’agaciro
ku Mana. Kuba yarohereje Yesu ngo apfire ibyaha byawe bigaragaza ko kuri
Yo ufite agaciro nk’aka Yesu.
Agaciro
kawe ku Mana kangana n’ubuzima n’amaraso bya Yesu Kristo. Iyo uza kuba
uri umwe hano mu isi, ukeneye agakiza, Yesu nabwo yari kuza akagupfira.
Intumwa Pawulo yasengeye ko twasobanukirwa urukundo rw’Imana
rutagereranywa (Abefeso 3:19). Imana iragukunda kurusha n’uko wikunda.
Ihimbajwe cyane no gutunganirwa kwawe kurusha n’uko wakwigera ubyifuza.
Nusobanukirwa n’uku kuri, ntuzigera wongera guhangayika mu buzima. Imana
igukunda kurusha ubuzima, kandi yabigaragaje igupfira. Kuri Yo, uri
uw’agaciro katagereranywa.
Imana igukunda nk’uko ikunda Yesu. Yesu ubwe yabivuzeho muri Yohana 17:23 ubwo yavugaga ati “ngo ab’isi bamenye ko ari wowe wantumye, ukabakunda nk’uko wankunze” Menya uku kuri none; iki nicyo kintu gikuru cyane kuri wowe; uri uw’agaciro ku Mana nk’uko Yesu ari.
Isengesho Data
mwiza, ngushimiye kunkunda urukundo rukomeye gutya kandi ruhoraho.
Nzahora iteka nibuka urukundo unkunda, kandi ndasenga ngo uzamfashe
gusobanukirwa no kurushaho ubugari, uburebure, uburebure bw’ikijyepfo
n’ubw’ikijyejuru bwarwo, mu Izina rya Yesu. Amen.


text:
Apr 06, 2016 Bienvenu Ndacyayisenga Amadini 0
Nyuma y’ igiterane cyaberaga mu itorero Umusozi w’ Ibyiringiro riherereye ku kimisagara, aho cyari cyarahawe intego iri muri Yobu 19: 25. ikigiterane cyaranzwe n’ubwitabire budasazwe dore ko hari harimo nabavuye hanze ya Kigali, Apotre Liliane Mukabadege aha akaba ari naho yaboneyeho gutangaza ko bagiye gutegura ikindi giterane kigamije kwibuka abanyarwanda bazize jenoside yakorewe abatutsi mu 1994.
Abazwa kw’ isonzwa ry’igiterane bari bamazemo iminsi igera 4, Apotre Mukabadege Liliane yatangarije Isange.com ko muri icyo giterane harimo imbaraga zidasanzwe kuko hihannye abarenga 70 bakakira Umwami Yesu Kristo, abandi benshi bakira indwara zitandukanye nk’ibibyimba n’izindi.
Mu ijamborye yagize ati:” Igiterane cyagenze neza hihannye abanyabyaha benshi dufite abantu bahindukiriye Yesu Kristo. Ikindi kandi twabonyemo umusaruro ukomeye ndetse tubonamo n’amafaranga yo gufasha umurenge mu kwitegura icyunamo. Ubu ntabwo barakusanya inkunga ariko duteganya ko twajyana byibura nk’ ibihumbi 200, nidusanga ari macye tuzayongera”.
Yakomeke atangaza ko bari gutegura ikindi giterane kizaba gifite intego yo kwifatanya n’abanyarwanda bose mu kwibuka ku nshuro ya 22 Jenoside yakorewe abatutsi mu Rwanda mu mwaka wa 1994. Icyo giterane bikaba biteganyijwe ko kizaba mu cyumweru kizakirikira icy’icyunamo. bikaba biteganyijwe ko ikigiterane kizaba mu cyumweru kizakirikira icy’icyunamo.
Nd.bienvenu/Isange.com/Tel:07858247778,0725040607.
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Iyo ushishojwe neza ubona ko abantu basa nabatagiha agaciro gahagije Imana, abantu barayobywa cyane n’ubugome bw’isi. Ariko Imana itanga igisubizo gihoraho ko Yesu Mesiya,wabambwe akazuka ari we gisubizo buri wese akeneye.
Ni koko turi mu bihe abantu bahindutse cyane. Imico itandukanye yagiye yivanga ndetse abandi batakaza umuco wabo burundu. Aho bigeze ntagushidikanya nta rwego na rumwe rwabasha kugarura ibintu mu buryo atari Yesu Kristo watubambiwe kugira ngo ahindure ibintu byose bishya. Abantu iyo babona ibintu biri kuba muri iki gihe bashobora gutekereza ko ari bwo bitangiye kubaho ariko isi yatakaje gutungana kwa yo ubwo Adamu yagwaga mu cyaha maze ubusabane bw’umuntu n’Imana bukazamo ikibazo. "Ibyo mwagenderagamo kera mukurikiza imigenzo y’iyi si, mugakurikiza umwami utegeka ikirere, ari we mwuka ukorera mu batumvira.Kandi natwe twese twahoze muri bo dukurikiza ibyo kamere yacu yifuza, tugakora ibyo kamere n’imitima byacu byishakira, kandi ku bwa kavukire yacu twari abo kugirirwa umujinya nk’abandi bose. Ariko Imana kuko ari umutunzi w’imbabazi, yaduhinduranye bazima na Kristo" - Abefeso 2:2-4.
Kuva isi yazamo icyaha, satani yafashe ubuyobozi. "Tuzi ko turi ab’Imana, naho ab’isi bose bari mu Mubi" -1 Yohana 5:19 . Kandi ni yo mpamvu Pawulo Intumwa yavuze ati "ari bo batizera, abo imana y’iki gihe yahumiye imitima, kugira ngo umucyo w’ubutumwa bw’ubwiza bwa Kristo, ari we shusho y’Imana utabatambikira"- 2 Abakorinto 4:4.
Ntabwo ari igitangaza kuba ab’isi badakunda Imana. Witegereza ko ari bo bazagarura ibintu mu buryo kugira ngo isi yongere kuba nziza ahubwo ni inshingano zacu nk’abizera Yesu Kristo. Nitwe dufite igisubizo mu buzima bwacu,mu bihugu byacu kuko dufite imbaraga zihindura muri twe izo duhererwa muri Kristo.
Dukwiye gushaka Imana n’umutima wacu wose, mu gusenga no kwiyiriza ubusa kuko ububyutse no guhemburwa biva ku Mana. Mureke twemere tube abizera nyakuri nkuko Pawulo yagize ati "Kandi ntimwishushanye n’ab’iki gihe, ahubwo muhinduke rwose mugize imitima mishya, kugira ngo mumenye neza ibyo Imana ishaka, ari byo byiza bishimwa kandi bitunganye rwose"- Abaroma 12:2. Kandi ntiwihererane iby’agakiza ahubwo uharanire ko benshi bahinduka basanga Yesu wemeye gutanga ikiguzi cy’ibyaha byacu ku musaraba.


text:
Gusiramura
Gusiramura ni uburyo bumwe bugendanye n’isuku ikorwa ku mubiri w’igitsina gabo by’umwihariko ku bwambure bw’umugabo cyangwa mu yindi mvugo havugwa igitsina cy’umugabo cyangwa igitsina cy’umwana w’umuhungu.
Ubundi ku bantu bari mu miryango cyangwa ibihugu bakora icyo gikorwa baba bumva ari ibintu bisanzwe. Ariko ku bandi bakomoka aho bidakorwa baba babona biteye ubwoba kuko rimwe na rimwe ntibaba bazi akamaro kabyo. Gusiramura rero bivugwaho byinshi. Nifuje ko guhera uyu munsi umenya amakuru nyayo kuri byo, kuko birakureba, niba atari wowe bazabaho ni umugabo wawe, musaza wawe, murumuna wawe, n’abandi.
Ni uburyo babaga agahu ko ku gitsina cy’abagabo (pénis), ako gahu kaba gapfundikiye umutwe w’igitsina (gland), iyo kavanyweho umutwe usigara hanze.
Ahanini abagabo basiramuye bagira uburyohe mu gihe cy’imibonano bungana n’ubwabadasiramuye.
Ariko rimwe na rimwe ahabazwe mu gihe cyo gusiramura hasigara inkovu, hari abagabo usanga bibangamiye cyangwa bakababara mu gihe cy’imibonano bitewe n’uburyo iyo nkovu yakize.
Hari abantu usanga barwanya iki gikorwa mu bihugu byateye imbere kuburyo bakora amashyirahamwe abirwanya. Kubwabo banga ko abana babagwa kandi ntabyo baba basabye. Bakaba bumva ko bajya bareka abana bagakura akaba aribo bihitiramo kwisiramuza igihe bumva babishatse.
Mu bihugu bikiri mu nzira y’amajyambere aho amazi atoroshye kubona, gisiramura bifasha mu buryo bw’isuku. Kuko hari umwanda ugenda wibika munsi y’agahu gapfundikiye umutwe w’igitsina. Iyo rero igitsina gisiramuye uwo mwanda ntawubaho. Ku badasiramuye bari ahantu hahora amazi, ni ngombwa koga buri munsi maze ugasunika agahu gapfundikiye igitsina kugirango woze umwanda wibika munsi yako.
Gusiramura ni ugukuraho uruhu ruto ruzengurutse igitsina cy’umugabo uhereye ku mutwe wacyo, ukaba ari umuco wamamaye cyane mu Bayahudi bitewe n’imyemerere yabo, aho basiramuraga umwana w’umuhungu umaze iminsi 8 avutse.
Mbere y`ubugimbi (puberté). Buri gihugu kigira umwihariko wacyo.
Gusiraura birababaza cyane niyo mpamvu abaganga batera ikinya (anesthésie) ugiye gusiramurwa.
Hari igihe gusiramura bikorwa nko kuvura, urugero nk’igihe agahu gapfundikira igitsina gafashe cyane kuburyo kanga gusubira inyuma ngo umutwe usohoke. Icyo gihe bivurwa no gusiramura.
Abayisilamu ndeste n’abayahudi. Naho aba gatolika (catholique), abaporo (protestantisme) na budisite (bouddhisme) ntabwo bakegeka icyo gikorwa.
Umugabo usiramuye asohora nk’umundi mugabo wese udasiramuye. Gusiramura ntacyo bihindura ku gusohora, ntibyongera igihe ntibinakigabanya.
Urugero[edit | edit source]
Nko kuba waracitse akaguru bitewe n’impanuka runaka, cyangwa ugacika akaboko cyangwa amaguru abiri, cyangwa yombi cyangwa se ubundi bumuga bwose waba ufite bitewe n’impanuka ariko ibindi bice byose by’umubiri bikora, ibyo byose twavuze ntibyakubuza kwisiramuza kuko ntacyo byaguhungabanya ku buzima bwawe usanganywe.
N’ubumuga busanzwe abantu babubona nko guhuma amaso kuba ikiragi kuba utumva n’ubundi bumuga bwose tutarondoye mubona. Ikigamijwe ahangaha ni ukumvikanisha uko aba Bantu bose twavuze bemerewe gusiramurwa igihe cyose abaye ari igitsina gabo.
Twavuze ku mwana ufite icyumweru kimwe, cyangwa se ukivuka, tuvuga no ku musore n’umugabo ndetse n’abasaza n’abo muri abo twavuze bahuye n’ubumuga umusomyi yakwibaza ati: gusiramurwa uri umwana no gusiramurwa uri mukuru ikiza ni ikihe? Byose ni byiza ku bantu bakuru biterwa n’igihe ubimenyeye kandi ugahita ubishyira mu bikorwa. Ibyiza tubona ni uko basiramurwa bakiri bato kuberako icyo gihe usiramuwe ntashobora kwitoneka ikindi kiza muri byo, iyo amaze gukura, agasanga asiramuye yumvako ariko yavutse kuberako aba atazi igihe yasiramuriwe. Ariko uko agenda akura, igihe kiragera akabimenya abibwiwe n’abandi cyangwa se nawe ubwe igihe kiragera akazabyimenyera; ko abona ba bahungu bavuka basiramuye ahubwo basiramurwa bakimara kuvuka kandi nawe ubwe aba abyibonera kubera ko aba amaze gusobanukirwa buri kimwe cyose.
Aha rero kumvikanisha ko buri mugabo wese atisiramuza yakwihutira kwisiramuza kuberako ari isuku kuri we nk’uko twigeze kubivugaho haruguru kuko birinda n’indwara zandurira mumibonano mpuzabitsina nku’ko muri buze kubisanga muri iki gitabo.
Gusiramura na SIDA[edit | edit source]
Igihe habayeho imibonano mpuzabitsina idakingiye (nta gakingirizo), ibyago byo kwandura SIDA ku mugabo usiramuye ni bike ugereranyije n’udasiramuye. Biterwa n’uko gusiramura bituma umubiri ugize umutwe w’igitsina ukomera, igihe umutwe ugipfundikiwe na kagahu ubaworoshye cyane. Uko koroha niko guha inzira virusi itera SIDA mu gihe cy’imibonano idakingiye. Ariko ntibivuzeko abasiramuye batayandura n’ubwo bo atari cyane nk’udasiramuye.
Nk’uko bitangazwa n’Umunyamabanga Nshingwabikorwa wa Komisiyo y’Igihugu yo Kurwanya Sida (CNLS) Dr Anita Asiimwe ngo iyi gahunda yakorewe igeragezwa mu turere twa Nyanza na Musanze, aho byagaragaye ko byitabiriwe n’umubare w’abantu benshi.
Kugirango iyi gahunda ibashe gushyirwa mu bikorwa neza, Kirota Kyampof Umuhuzabikorwa muri CNLS yatangaje ko guhera tariki ya 13 Ukuboza 2010 haratangira guhugurwa abaforomo 3 muri buri kigo nderabuzima, abaforomo 4 ndetse n’abaganga mu bitaro, aho bazaba bahabwa amahugurwa ku gikorwa cyo gusiramura. Iki gikorwa kizajya gikorerwa ku bigo nderabuzima ndetse n’ibitaro kandi bikorwe nta gahato.


text:
Iki gikorwa bakigezeho mu gukusanya umusanzu w’amafaranga uko buri munyeshuri yifite.
Abatangiwe mituweli ni abo mu karere ka Musanze mu murenge wa Cyuve aho baheruka gufunga abatarayitanga n’amatungo yabo.
Manzi Aimé, umwe muri aba banyeshuri wiga mu mashuri abanza yagize ati “Gufasha abatishoboye biri mu ndangagaciro yo gukunda igihugu no kugiteza imbere.”
Habiyaremye Elisa, wiga mu mwaka wa gatatu w’amashuri yisumbuye na we yagize ati “Nitwe mbaraga z’igihugu, tugomba kugikorera buri wese agashyiraho umusanzu we, iyi ni intangiriro kandi tubonye ko bishoboka, tuzakomeza tugeze n’aho tuzubakira bamwe.”
Bamwe mu bahawe ubu bwisungane bishimiye iki gikorwa bemeza ko u Rwanda rugana aheza kuko rufite abato barutekerezaho kandi bashishikajwe no kugikorera.
Nyirabazamanza Xaverine afite umuryango w’abantu batanu yagize ati “Kuba aba bana batekereje ko natwe ababyeyi babo tutishoboye birerekana ko abana batekereza igihugu kandi bashishikajwe no kugikorera.”
Munyarusisiro Félicien w’imyaka 65 na we yagize ati “Mfite umuryango w’abantu icyenda; ni ubwa mbere mbonye mituweli kuva iyi gahunda yatangira, biranshimishije cyane kuba aba bana badufashije.”
Nduwayezu Elie, Umuyobozi wa Wisdom School yagize ati “Aba bana batugejejeho igitekerezo cyo gutangira abantu mituweli, twumva koko ari icyo gushyigikirwa kandi bakigezeho kuko na bo batanze umusanzu mu muryango nyarwanda.”
Umunyamabanga Nshingwabikorwa w’Umurenge wa Cyuve, Manzi Jean Pierre we yagize ati “Abanyarwanda ntibagomba gusigana mu iterambere, ibi bigaragarira mu bikorwa nk’ibi kandi igishimishije ni uko abana bato aribo bafashe iyambere.”
Kuri ubu abagera kuri 78% nibo bamaze gutanga umusanzu w’ubwisungane mu kwivuza mu murenge wa Cyuve.


text:
Umwana iyo avutse agenda akura bikagaragarira ku byo aba ashobora gukora cyangwa kugaragaza mu bushobozi haba mu mitekerereze ye, mu mikurire ye mu gihagararo, uko abana n’ibimukikije n’ibindi, bikaba ari byiza ko ababyeyi bagira icyo babisobanukirwaho ngo bagire ubumenyi ku mikurire y’abana.
Hari bimwe mu bimenyetso abahanga mu birebana n’imitekerereze y’umuntu (psychologues) bashingiraho bigaragaza niba imikurire y’umwana wawe ari myiza. Ni muri urwo rwego mu gushyiraho ibiranga umwana kuri buri kigero abahanga bahugukiwe n’ubuvuzi bw’abana (Paeditrics) bagendera ku bintu 3 by’ingenzi ari byo imikorere y’ingingo z’umwana (motor function), imibanire y’umwana n’ibimukikije (Adaptive and Social Skills) no kuvuga (speech and language). Ku ruhande rw’ababyeyi na bo bagira uko bakurikirana imikurire y’umwana mu gihe runaka, bakareba ibyo umwana yagombye kuba ashobora gukora, inyifato iyi n’iyi nko kwihindukiza, gukurikira icyerekezo iki n’iki n’ibindi, iyo bitabaye ibyo ababyeyi barahangayika.
Amakuru dukesha igitabo Toronto Notes 2011, atangaza ikigero cy’umwana n’ibyo yagombye kuba akora. Umwana ufite ukwezi n’igice (ibyumweru 6) arangwa no kumwenyurira buri wese (social smile). Umwana w’amezi 2 we aba ashobora kurambura akaboko mu gihe urimo kumuvanamo umwenda arwana akuramo rumwe mu rugingo ndetse umwana wo muri iki kigero amenya ababyeyi be. Umwana w’amezi 4 ashobora kwegura umutwe, igihimba se cyangwa akabasha kwibirindurira ku buriri nubwo ijosi rye riba ritarakomera. Aba ari umwana umuntu ahereza ikintu mu ntoki akagifata ndetse akaba yanabasha kukishyirira ku munwa kandi iyo umuntu avuze akurikiza amaso mu cyerekezo cy’aho ijwi ryaturutse.
Ku mezi atandatu, umwana atangira kwicara, akaba yabasha guhererekanya ikintu mu kiganza kimwe agishyira mu kindi, aba ataramenya kuvuga ariko ashobora kumenya ko izina uhamagaye ari irye. Umwana w’amezi 9 we atangira gukambakamba, anatangira gusubiramo amagambo amwe n’amwe yoroshye umuntu amubwiye, ashobora kuvuga mama na papa kimwe no gukina.
Umwana ufite umwaka umwe aba agenda ariko afashe ku kintu. Ashobora gutera icyo afite mu ntoki ndetse no kwinywesha akoresheje igikombe. Naho umwana w’umwaka n’amezi atatu aba abasha kugenda ntacyo afasheho, akanabasha no kuvuga icyo ashaka acyerekanye.
Umwana w’umwaka umwe n’igice ashobora kuzamuka ingazi ariko hari umufashe akaba yanavuga nibura amagambo 10, aba ashobora kurisha ikiyiko ubwe, no kwerekana kimwe mu bice by’umubiri we nk’ukuboko, umutwe n’ibindi. Umwana wo muri iki kigero arikunda cyane ku buryo ibintu byose abyita ibye, agira amatsiko, akigana imirimo mito mito yo mu rugo, akigana imikino ya bagenzi be n’ibindi. Umwana w’imyaka ibiri we ashobora kuzamuka ingazi zitari ndende akanazimanukisha.Umwana wo muri icyo kigero aba anashobora gutera agapira (gukubita agashoti ku gapira), ashobora kwiyambura no kugerageza gukoresha interuro ngufi (2 cyangwa 3) mu biganiro bye kandi akoresha ibimenyetso bikamufasha gushyikirana n’abandi. Umwana aba ashobora gusaba ibyo kurya, akunda gukurikirana umuntu uririmba cyangwa ubara inkuru n’ibindi nkuko bigaragara ku rubuga rwa internet www.apprendre-a-etre-parent.com
Ku myaka itatu, umwana akorana ingufu ibyo umwana w’imyaka ibiri akora, we aba anashobora no kwikuriramo inkweto, kwikuriramo imyenda kimwe n’uw’imyaka 2, ibifungo byayo biba bikibagora. Umwana w’imyaka itatu arikunda ku buryo aba yumva ibintu byose ari ibye, akunda kugira ubwoba ariko yumva afite umutekano iyo ari kumwe n’ababyeyi be, aba azi niba ari umukobwa cyangwa umuhungu, ndetse n’imyaka ye. Umwana w’imyaka ine we ashobora kwikorera isuku, agafungura n’ imyenda ifite ibifungo.
Umwana ugejeje ku myaka 5 aba amaze kumenya ubwenge ibyavuzwe byose abikorana ibakwe n’ubwenge, abazi kuvuga neza, ashobora no gutondekanya inyuguti. Amakuru yo ku rubuga rwa internet www.apprendre-a-etre-parent.com avuga ko ku myaka itanu umwana aba yigenga mu kuvugana n’abandi bantu akanubaha. Ariyemera kandi agakunda kwitabwaho kimwe n’imikono. Agenzura ibyiyumviro bye muri rusange, agakenera kuba yava iwabo agasura abandi. Ku myaka itandatu, umwana aba ashobora gukina imikino isaba imbaraga yo guhiganwa, kubyina, kwandika kuko aba ari n’igihe ashobora gutangira ishuri n’ibindi.
N\’ubwo atari ihame ko abana bose bashobora gukora cyangwa kubasha gukora ibiteganyijwe mu kigero runaka, bitewe n’impamvu zitandukanye, kuba habaho ko umwana adashoboye gukora ibiba biteganyijwe ku kigero runaka ku buryo burambanyije ni ikimenyetso cy’uko hari ibitameze neza mu buzima bwe, akaba ari yo mpamvu ari byiza kumujyana kwa muganga.
imvaho nshya
Imyororokere
Menya ibyiciro by’imikurire y’umwana
Umwana iyo avutse agenda akura bikagaragarira ku byo aba ashobora gukora cyangwa kugaragaza mu bushobozi haba mu mitekerereze ye, mu mikurire ye mu gihagararo, uko abana n’ibimukikije n’ibindi, bikaba ari byiza ko ababyeyi bagira icyo babisobanukirwaho ngo bagire ubumenyi ku mikurire y’abana.
Labels: umwana


text:
Umuvugabutumwa mpuzamahanga, akaba n’umwanditsi w’ibitabo Joyce Meyer avuga ko yize ibintu byinshi mu buzima bwe, ariko hari isomo rirura ayandi yize, ari ryo kubanza Imana mu buzima bwe. Ubwo yagarukaga ku buhamya bwe ubusanzwe bukubiyemo igice kinini cy’ihohoterwa rishingiye ku gitsina yakorewe na Papa we umubyara, ibintu byanatumye ubuzima bwe burangwa n’ubwihebe butewe no gutakaza icyizere cy’ejo hazaza he.
The Christian Post yanditse ko Joyce Meyer avuga ko Imana yamufashije gusohoka muri ubu buzima no gukira ibikomere bitari bimworoheye kuko byamungaga ubugingo bwe. Ati ‘’ Byabaye urugendo rurerure ngo mbe ndaho ndi ubu nubwo ntibyari byoroshye, ariko mu by’ukuri byari bikwiye, uyu ni umurimo utangaje ntabasha gusobanura Imana yakoze mu buzima bwanjye.’’
Rimwe mu magambo yamubereye inkomezi mu buzima bwe, Joyce Meyer avuga ni aya ‘’Icyo nsaba Uwiteka ni kimwe ni cyo nzajya nshaka, Ni ukuba mu nzu y’Uwiteka iminsi yose nkiriho, Nkareba ubwiza bw’Uwiteka, Nkitegereza urusengero rwe.’’ Zaburi 27:4
Yifashishije ubuhamya bwe avuga ko ikintu kibanziriza ibindi yize mu buzima ari Ukubanza Imana mu buzima bwose. Ibi kandi ngo bitandukanye no kujya gushaka Imana ari uko gusa ufite ibyo uyifuzaho, ahubwo ari ukumva Imana ari iya mbere mu buzima bwawe bwose.
Ati’’ Imana iradukunda cyane kandi iba ishaka kutwereka urwo rukundo. Iba ishaka ko tugirana ubusabane bwihariye kandi bwimbitse bitari igihe gusa dufite ibyo turimo kuyisaba cyangwa kuko dufite ibibazo byihutirwa dukeneye ko idufashamo.’’
Joyce avuga ko yahishuriwe ko iyo umuntu atunze Imana, aba afite byose kandi bikuraho gutakaza ibyiringiro mu buzima. Joyce Meyer ni umuvugabutumwa umaze kuzenguruka uduce dutandukanye tw’isi avuga ubutumwa bwiza bwa Yesu, akaba afite n’umuryango w’ivugabutumwa witwa Joyce Meyer Ministries. Ni umwanditsi w’ibitabo, kuri ubu akaba amaze kwandika ibigera kuri 90.


text:
Umukobwa w’imyaka 16 y’amavuko yari agiye gushyingirwa ku ngufu kandi atari yujuje imyaka y’ubukure igenwa n’amategeko, ariko ntibyashoboka kuko uyu mugambi waje kuburizwamo n’abapolisi bakorera muri aka karere.
Ibi byabereye mu kagari ka Kamashangi mu murenge wa Kamembe mu minsi mike ishize, ubwo uyu mukobwa yatahuraga ko ababyeyi be bari mu biganiro n’umugabo ukomoka muri Kenya witwa Yusuf, ku buryo umugambi wabo wo kumwohereza muri iki gihugu kumumushyingira wari ugeze kure
Umuvugizi wa Polisi y’u Rwanda mu Ntara y’Uburengerazuba Chief Inspector of Police (CIP) Theobard Kanamugire yagize ati:” Twamenye ko hari umuntu wafashe ifoto y’uyu mukobwa noneho ayoherereza Yusuf ndetse anamuha n’imyirondoro y’ababyeyi b’umukobwa na nimero za terefoni zabo. Ubwo rero ibiganiro hagati y’ababyeyi b’umukobwa n’uriya mugabo byahise bitangira ku buryo yabemereye amafaranga y’u Rwanda ibihumbi 400 by’inkwano ndetse aranayaboherereza”.
Uyu mukobwa akimara kumenya iby’uyu mugambi, no kuba atarifuzaga gushyingirwa akiri muto ndetse no guteshwa ishuri yabibwiye abaturanyi babo; nabo babimenyesha Polisi y’u Rwanda n’ubuyobozi bw’ibanze.
CIP Theobard Kanamugire Yakomeje agira ati:” Twahise tugirana inama n’abo babyeyi, abaturanyi babo ndetse n’abaturage bo muri ako gace, tubasobanurira ko gushyingira umuntu utarageza imyaka y’ubukure nk’uko amategeko abiteganya ari icyaha. Twanababwiye kandi ko ari ukutubahiriza uburenganzira bw’umwana nk’uko itegekonshinga ry’u Rwanda ribiteganya mu ngingo ya 28, aho ivuga ko Umwana wese afite uburenganzira bwo kurengerwa ku buryo bwihariye n’umuryango we, abandi banyarwanda na Leta, bitewe n’ikigero n’imibereho arimo nk’uko biteganywa n’amategeko y’u Rwanda ndetse n’amategeko mpuzamahanga."
Amategeko arebana n’ibyo gushyingira agaragaza ko imyaka yemewe ari 21. Igitabo cy’amategeko ahana ibyaha mu Rwanda kivuga ko ari icyaha iyo habayeho gushyingira umuntu ku ngufu kandi utagejeje ku myaka y’ubukure. Ingingo ya 195 igira iti;” Umuntu wese ugira uruhare mu gushyingira umuntu utarageza ku myaka y’ubukure cyangwa ku gahato, ahanishwa igifungo kuva ku mezi atandatu (6) kugeza ku myaka ibiri (2) n’ihazabu y’amafaranga y’u Rwanda kuva ku bihumbi ijana (100.000) kugeza ku bihumbi magana atatu (300.000)”.
Ababyeyi b’uriya mukobwa,abaturanyi ndetse n’abaturage bakaba baragiriwe inama yo kudashyingira abana babo mu gihe batarageza imyaka yagenwe kuko ari icyaha gihanwa n’amategeko.


text:
Ni gute twabaho turi abakristo barangwa n’ukuri muri byose. Evangeliste Claude
Muri iyi minsi turi kubona abantu benshi bari kureka kunyura mu nzira ifunganye ,ariyo nzira y’ukuri izatugeza umu ijuru ,aho kunyura muri iyo nzira isaba gukoresha ukuri muri byose ,abantu bari kunyura mu nzira y’ibinyoma bakareka gukoresha ukuri bakayoba bakihakana umwami wacu Yesu kubwo gushaka indamu mbi ibyo byatumye twibaza iki kibazo:”Ni gute twabaho turi abakristo barangwa n’ukuri muri byose bashimwa n’abantu kandi bashimwa n’Imana muri iki gihe cya none”?
Igisubizo kicyo kibazo twagisanze mu byanditswe byera tugiye kurebera hamwe inyigisho ya Yesu mu bijyanye no kumenya ukuri kubatura umuntu akava mu byaha byamugize imbata ,uwo murongo twaberetse wo mu butumwa bwiza bwa Yesu uko bwanditswe na Yohana 8:31-32 uvuga gutya:Yesu abwira abayuda bamwemeye ati:”nimuguma mu Ijambo ryanjye muzaba abigishwa banjye nyakuri namwe muzamenya ukuri kandi ukuri niko kuzababātûra” intego y’ubutumwa bwiza ni ukutuvana mu byaha byatubase bikatugira imbata.
Iryo jambo kubatura no kuva mu bubata ryagoye Abayuda Yesu yabwiraga kuko ijambo imbata ryari risuzuguritse mu muco w’abayuda ,kandi bagize ngo Yesu avuze kubaturwa bakava mu bubata babaswe n’abantu. Ariko imbata zibaswe n’abantu sizo Yesu yavugaga Yesu yashakaga kuvuga kuva mu bubata bw’ibyaha kuko yabitegerezaga akabona bose bafite ibyaha byabashyize mu bubata aho avuga ko umuntu wese ukora ibyaha ari imbata y’ibyaha.
Sobanukirwa neza iri jambo UKURI KUBATURA umuntu akava mu byaha byamubase dore icyo Ijambo ry’Imana ruvuga iyo wamenye ukuri arabaturwa ukava mu byaha byakuneshaga ukinjira mu buzima bwo gutsinda ikibi ukoreshije icyiza (Abaroma 12:21) Muri uyu mwanya turashaka kugusobanurira uko wava mu byaha byakubase Yesu akagutsindishiriza ukaba umwigishwa wa Yesu nyakuri.
Yesu yaganiraga n’abayuda bamwemeye kuko hari n’abandi bayuda batamwemeye ariko hano Yesu arashaka gusobanura ko kumwemera bidahagije ngo ube ubatuwe ,mutwihanganire ibyerekeye Abayuda bemeye Yesu n’abatamwemeye tuzabivugaho mu zindi nyigisho zizakurikira aha ndashaka kuvuga ko hari abakristo bemeye Yesu kandi bagakomeza kuba imbata z’ibyaha .Ariko igisubizo kirahari Yesu yerekanye ko nituguma mu Ijambo rye tuzaba abigishwa be nyakuri abo bigishwa nyakuri ba Yesu nibo bamenya ukuri kandi uko kuri niko kubabatura .
Muri iyi minsi ukuri kurabuze kuvuga ukuri ugakora iby’ukuri ntibiri kuboneka muri iyi minsi .Ese biterwa n’iki ? Impamvu ibitera reka nyisobanure muri aya magambo :Mu mwaka w’2001 nahuye n’ubuhamya bw’umwana ababyeyi be batumye kujya kwiyandikisha mu baterankunga ariko ababyeyi be bari bazi neza ko batemerewe gufashwa n’uwo mushinga kuko bari bifite; niyo mpamvu batumye umwana wabo ngo abandika nibakubaza niba ufite ababyeyi ubasubize ko bapfuye .Umwana aragenda bamubaza niba afite ababyeyi avuga ko bariho ariko ko bamubwiye ko avuga ko bapfuye .Dushingiye kuri urwo rugero murumva ko abo babyeyi bahindutse imbata z’icyaha cyo kubesha kubwo kwifuza indamu .
Ahandi iyo witegereje usanga Satani yarabase abantu akababohera ku cyaha cyo kubeshya ugasanga kugira ngo ubone akazi ukaba utujuje ibisabwa bigatuma ubeshya ngo wibonere akazi kandi uvuga ko wamenye Yesu none se ni Yesu wagutumye kubeshya no guhimba inzandiko no guhimba amaraporo yuzuyemo ibinyoma ngo ukunde ubone imibereho ?.
Nshuti yacu dukunda cyane Imana yashyize ku mutima wacu uburyo twakugezaho ubutumwa bwiza dushaka ko wita kuri iri Jambo. Kuguma mu Ijambo rya Yesu nturivemo kubw’ibibazo ufite cyangwa kubwo gushaka indamu mbi ,kandi inyungu irimo ni iyi: nuko iyo wagumye mu Ijambo rye uvanamo kuba umwigishwa wa Yesu nyakuri intambwe ikurikiraho ni ukumenya ukuri ariko kukubatura mu byaha ukava mu bubata bwabyo .Intego yawe ikaba iyo guhesha Imana icyubahiro muri byose .
BYATEGUWE NA EVANGELISTE RUDASINGWA Jean Claude
Tél : 0788876251,0728876251
E-mail :roud2003@yahoo.fr


text:
Umuhanda wo mu masangano ya KBC wafunguwe
Ibinyabiziga bituruka mu Mujyi no ku kabindi bigana muri Convention Center na Radson Blue Hotel cyangwa se mu Rugando, bizajya binyura mu muhanda w’iburyo w’icyerekezo kimwe mu masangano (Rond Point ) ya KBC.
Byasohotse mu itangazo ryashyizwe ahagaragara n’Umujyi wa Kigali kuri uyu wa Gatandatu tariki ya 29 Ukwakira 2016, rivuga ko iki cyemezo kizatangira gushyirwa mu bikorwa kuwa Mbere tariki ya 31 Ukwakira 2016.
Iri tangazo rivuga kandi ko gusohoka mu Nyubako ya Convention center hazakomeza gukoreshwa ibyerekezo by’imihanda bisanzwe.
Iyi mihanda yari yarafunzwe mu rwego rwo kubungabunga umutekano w’abakuru b’ibihugu, ndetse n’abashyitsi bari baturutse mu bihugu by’Afurika baje kwitabira Inama ya 27 ya Afurika yunze ubumwe yabereye mu Rwanda guhera tariki ya 19 Nyakanga 2016.


text:
Bamwe mu bahinzi b’ibirayi mu karere ka Nyamagabe mu ntara y’Amajyepfo, baravuga ko bari mu gihombo gikomeye ngo cyatewe no kugira ubumenyi bucye mu ikoreshwa ry’ifumbire ubuyobozi bwabahaye ariko ntibubigishe uko bagomba kuyikoresha.
N’ubwo aba bataka igihombo hari abandi bavuga ko batagihabwa imbuto nziza, byose bakabyegeka ku buyobozi bw’akarere ka Nyamagabe bavuga ko bwabatereranye kuburyo ngo niba nta gikozwe benshi bari buve muri uyu mushinga bavuga ko wari ufatiye runini aka karere ndetse n’utundi twegeranye na ko.
Aba bahinzi babigize umwuga ku gihingwa cy’ibirayi, bavuga ko badafite ubumenyi buhagije bwo gukoresha ifumbire bahabwa, bityo ngo bigatuma umusaruro wabo nawo ugabanuka.
Hari abavuga ko kuri ubu ngo ntacyo biteze ku birayi bazasarura, bitewe nuko ngo ifumbire bahawe ngo bayikoreshe mu buhinzi bwabo bayikoresheje uko babyumva nta na nama z’abashinzwe ubuhinzi bahawe kuburyo ngo ntacyo biteze kuzakura mu byo bahinze.
Abahinzi bagaragaza iki kibazo ni abatuye mu murenge wa Gasaka na Buruhukiro iza ku isonga mukwera cyane ibirayi muri aka karere ka Nyamagabe.
Kabayiza Leonard umwe muri aba bahinzi yagize ati:” Nkanjye rwose ntababeshye nta bumenyi buhagije mu gukoresha iyi fumbire baduhaye pe! Ni ikimenyimenyi ubu aho nezaga nka toni sinzi niba nzanakuramo ibiro 30. Gusa numva ngo abadakoresha ayo mafumbire, nk’izo za DAP batavangavanga usanga ibirayi bimeze neza! Rwose nibadufashe batwigishe kuko ni byo bidutunze”
Ubuyobozi bw’akarere ka Nyamagabe bwo buvuga ko iki kibazo cyatewe nuko ikigo cy’igihugu gishinzwe ubuhinzi n’ubworozi RAB ngo cyahaye abigenga ibigendanye n’ubutubuzi bw’imbuto bityo ngo bakaba bagiye kubikurikirana ku buryo bitazongera.
Jean Lambert Kabayiza, ushinzwe ubukungu mu karere ka Nyamagabe yagize ati:” Tugiye gushyira imbaraga mu bakora ubutubuzi mu karere kugira ngo babyikorere ari na benshi kubera ko abahinzi ubwabo bari bamenyereye ko buri gihembwe RAB ibaha imbuto.”
Uyu muyobozi akomeza avuga ko Minisiteri y’Ubuhinzi n’Ubworozi yageneye Akarere ka Nyamagabe miliyoni 40FRW azakoreshwa mu bukangurambaga ku itubura ry’imbuto n’ikoreshwa ry’ifumbire, bityo kuri we ngo bikazafasha akarere kongera umusaruro uturuka ku gihingwa cy’ibirayi n’ubuhinzi muri rusange.
Muneza Ferdinand
Makuruki.rw


text:
Inzu nziza, inka, amasambu, kwishyurira abana amafaranga mu mashuri yisumbuye... ni bimwe mu bikorwa by’iterambere abahinzi b’amatunda bo muri Muzo bari baragezeho babikesha umusaruro bakuraga mu matunda.
Ubu bararira ayo kwarika kuko uwo musaruro utakiboneka, nyuma y’aho indwara ya “nyirakabuye” yiraye mu matunda yabo ikayangiza.
Bizimana Theoneste ni umwe mu bahinzi b’amatunda, uvuga ko amatunda yahingaga yari yaramukijije.
Agira ati “Inaha nta kindi gihingwa cyadutezaga imbere uretse amatunda, ku buryo wasangaga umuntu afite amafaranga atari munsi y’ibihumbi 30 buri cyumweru. Ubu turi abakene nta muntu ugikora ku ifaranga kubera ‘nyirakabuye’.”
Ndindiriyimana Esron na we agira ati “Hashize imyaka amatunda atangiye kurwara. Urubuto iyo rujeho ruhita rutangira kwicunja, uko rukura rukagenda rukomera ku buryo imbere hazamo ikintu cy’urutare.”
Abahinzi batakaje isoko
Aba bahinzi b’amatunda bavuga ko atararwara abacuruzi bavaga i Kigali no mu bindi bice bitandukanye by’igihugu bakaza i Muzo kurangura amatunda.
Uwiduhaye Beatha agira ati “Amatunda yacu ni yo Nyirangarama yakoragamo umutobe, abacuruzi bavaga i Kigali no mu bindi bice bitandukanye by’igihugu bazaga kurangura ino, hari n’abandi baturukaga Uganda ndetse no muri Congo. Ubu nta n’umwe wabona kubera ko ‘nyirakabuye’ yayarumbije.”
Abo bahinzi bavuga ko bibagiranye ku buryo nubwo indwara yazabonerwa umuti byazagorana kongera kubona amasoko.
Hagati aho ariko, abo bahinzi barifuza ko ikibazo cy’indwara yazonze amatunda yabo yashakirwa igisubizo mu buryo bwihuta kuko byadindije imibereho yabo.
Barifuza imbuto nshya
Abo bahinzi batangaza ko bifuza guhabwa indi mbuto y’amatunda ishoboye ubutaka, bakayihinga bityo bakongera kwiteza imbere nk’uko byahoze mu myaka yashize.
Umunyamabanga Nshingwabikorwa w’uyu Murenge, Evergiste Gasasa, avuga ko iki kibazo kizwi n’ubuyobozi kandi ko hari ikiri gukorwa ngo gikemuke.
Yagize ati “Minagri yakoze ubushakashatsi isanga imbuto y’amatunda yahingwaga itajyanye n’ubutaka, hafatwa ingamba zo kubuza abaturage kuyahinga kuva mu mwaka wa 2010 kugira ngo ubutaka buruhuke.”
Akomeza avuga ko ubu hari imbuto yatuburiwe mu karere ka Kirehe, hakaba hari abahinzi babiri bagiye kuyigerageza, nishima ubutaka ikazahabwa n’abandi.
Imbuto z’amatunda zitararwara , mu Murenge wa Muzo heraga umusaruro w’amatunda ushimishije, dore ko kuri metero kare 50 hasarurwaga amatunda yagurishwaga amafaranga ibihumbi 100 mu cyumweru. Abahinzi bavuga ko aho bakuraga ako kayabo ubu amatunda ahavuye agurishwa amafaranga ibihumbi bitanu gusa.
- Ubuhinzi bw’amatunda ntibukibona umusaruro kubera indwara yiswe Nyirakabuye
- Abaturage bavuga ko iyi ndwara yababujije gukomeza gukirigita ifaranga
- Abahinzi b’amatunda barasaba ko bahabwa indi mbuto nziza


text:
Riderman yabwiye IGIHE ko album ye nshya yayise ‘Ukuri’ nk’umuyoboro yakoresheje mu kuvuga gihanzi ibibera mu buzima abantu babamo buri munsi. Mu gusobanura impamvu yahisemo kuyita gutya, yagize ati “Ni ibintu bibaho mu buzima bwa buri munsi atari inzozi z’abahagaze.”
Uyu muraperi yavuze ko album yise ‘Ukuri’ yamaze gutunganywa ndetse indirimbo zose zamaze kurangira mu buryo bw’amajwi, muri iki gihe ari kuzisohora mu buryo bw’amashusho kugeza igihe azakorera igitaramo cyo kuyishyira hanze zose zararangiye.
Riderman yashyize hanze amashusho y’indirimbo nshya ‘Wancitse vuba’, yayikoranye na Bruce Melody. Yavuze ko hari izindi nshya azashyira hanze mu minsi ya vuba, byose akabifatanya no kwitegura kuzakora igitaramo gikomeye azamurikiramo album.
Ati “Igitaramo cyo kumurika album kizaba ku itariki ya 25 Ukuboza 2016 kuri Petit Stade. Album yararangiye ubu ndi kugenda ndekura indirimbo nshya na video kugeza igihe album izagira hanze.”
Album ‘Ukuri’ igizwe n’indirimbo 30, ije ikurikira izindi album zikubiyeho indirimbo za Riderman zakunzwe mu myaka yatambutse. Uyu muraperi afite izindi album yasohoye zirimo Rutenderi, Impinduramatwara, Igicaniro, Kwibambura, Igikona na Drame.


text:
ETHIOPIA: Nyuma yo kureba Film ya Yesu akakira Kristo nk’Umukiza we, amaze gushinga amatorero 3!
Dawit ukomoka mu gihugu cya Ethiopia yanywaga ibiyobyabwenge byinshi by’uruvange, arwaye n’abadayimoni ku buryo benshi mu baturanyi be bari bamuzi nk’ubana n’ubumuga bwo mu mutwe, ndetse n’umuryango we wajyaga umubohesha ingoyi zikomeye bakanamujyana mu bapfumu.
Mu buhamya bwe, Dawit yagize ati "Nari umwe mu bantu barwaye abadayimoni muri aka gace, kandi bajyaga bambabaza. Nakundaga kandi gusinda, abantu bakanyita ‘umusazi’. Umuryango wanjye wakundaga kumboha, ukanjyana mu bapfumu ngo bamvure.”
Ubwo film ya Yesu yerekanwaga mu kirorero atuyemo, ubuzima bwe bwahindutse ku buryo butunguranye. Gebre ukorera mu muryango Great Commission Ministry in Ethiopia mu kiganiro na Christian post yagize ati "Urukundo rwa Yesu Kristo rwamukozeho cyane. Yararize cyane, hanyuma yatura ko yakiriye Kristo nk’Umukiza we."
Nyuma yo kureba film ya Yesu, basabye gusengerwa ngo bamwakire nk’Umwami wabo n’Umukiza
Ubwo Yesu yinjiraga mu bugingo bwa Dawit, umudayimoni wari waraboshye ubugingo bwe yahise ahunga. Yagize ati "Umudayimoni wambabazaga yahise andekurira aho."
Abantu bamaze kubona uburyo Yesu amubohoye mu buryo butangaje, bbenshi fashwe n’ubwoba. Abantu barajujuye, ndetse bamwe bashaka kumugirira nabi. Yakomeje agira ati "Abantu barandenganije cyane nzira Kristo, kuko ari jyewe wakiriye Kristo bwa mbere muri ako gace.”
Twibutse yuko Ethiopia iri mu bihugu by’Abarabu bitarageramo ubutumwa bwiza, ari na cyo gituma amazina y’uyu mukozi w’Imana yagizwe ubwiru kugira ngo bitamukururira akarengane. Ni na cyo gituma kandi abakiriye Kristo barenganywa, kuko bahishwe ibya Kristo ndetse n’uyu mugabo akubika umutwe kugira ngo yirinde kwiyerekana.
Dawit yatangiye gukorera Yesu iminsi ye yose, kandi ni we mumisiyoneri wa mbere mu gace atuyemo. Kugeza ubungubu aracyarimo gukorera Imana.
Tariku Fufa ukorera mu muryango Campus Crusade for Christ uvuga ubutumwa ukoresheje film ya Yesu, yatangarije Christian Post ati "Navuga ko 70 % by’itorero rya Ethiopia bikoresha Film ya Yesu. Nyuma yo kureba iyi film ku ncuro ya mbere, bahita basobanukirwa ubutumwa bwiza ubwo ari bwo bagahindura ubuzima.”
Bamwe mu bamaze kwakira Kristo barimo kuramya
Yakomeje atangaza yuko Film ya Yesu yagize uruhare runini mu gukuza itorero rya Ethiopia.


text:
Abanyeshuri ba INILAK mu gukarishya ubwenge bw’abangavu n’ingimbi 670
Abanyeshuri biga muri INILAK bakanguriye abangavu n’ingimbi 670 bo mu mashuri yisumbuye, biga mu kigo cya Groupe Protestant de Rwamagana ku kwirinda ibiyobyabwenge.
Aba banyeshuri babikoze mu rwego rw’icyumweru cyahariwe abanyeshuri mu mashuri makuru na za kaminuza, abanyeshuri bo muri INILAK, kuri uyu wa 14 Werurwe 2013, bahuguye abanyeshuri bo mu kigo cya Groupe Protestant de Rwamagana, giherereye mu Karere ka Rwamagana ku kwirinda ibiyobyabwenge.
Mu moko y’ibiyobyabwenge byakoreshwaga (...)
Abanyeshuri biga muri INILAK bakanguriye abangavu n’ingimbi 670 bo mu mashuri yisumbuye, biga mu kigo cya Groupe Protestant de Rwamagana ku kwirinda ibiyobyabwenge.
Aba banyeshuri babikoze mu rwego rw’icyumweru cyahariwe abanyeshuri mu mashuri makuru na za kaminuza, abanyeshuri bo muri INILAK, kuri uyu wa 14 Werurwe 2013, bahuguye abanyeshuri bo mu kigo cya Groupe Protestant de Rwamagana, giherereye mu Karere ka Rwamagana ku kwirinda ibiyobyabwenge.
Mu moko y’ibiyobyabwenge byakoreshwaga n’abahuguwe, harimo ingoza zitwa mukubite umwice, furaha, host, zebra, urumogi n’izindi.
Mu biyobyabwenge abanyeshuri bahuguwe bagaragaje nk’ibikunze gukoreshwa dore ko bamwe muri bo bahamya ko babikoresha, ni inzoga, itabi (isigara), urwagwa rw’inkorano, kanyanga zikunze kuboneka mu ntara y’Iburasirazuba, urumogi, kunywa ku nkono y’itabi y’ababyeyi babo, inzoga zitwa mukubite umwice, Furaha, Host, Zebra n’izindi ngo ziba ziri mu dushahi.
Umunyeshuri wiga mu mwaka wa kane, utifuje gutangaza umwirondoro we, avuga ko yatangiye kunywa ibiyobyabwenge afite imyaka 14, “Narinzi inzoga nyinshi ariko njyewe utwo nafataga ni turiya dushashi twa Zebra, twa Furaha na twa Mukubite umwice. Narinzi ko mu buzima bwanjye ntahinduka, ariko ubwo bigishaga numvaga ndimo kugenda mpindura ibitekerezo.
Dushimimana Emmanuel wiga muri INILAK, wari umwe mu bahuguye, avuga ko iyo ugenzuye usanga n’abakobwa babifata, agira ati “Si abahungu gusa kuko n’abakobwa bavuga ko bibongerera imbaraga mu myigire yabo, ngo bituma bakora byinshi kurusha ibyo bagakoze ari bazima, ukumva rero ko babifata bazi ko bibajyana aheza kandi bibica.”
Abarezi n’ababyeyi babo, barakangurirwa kujya banyuzamo bakabigisha ku kurwanya ibi biyobyabwenge byangiza ubuzima bw’abana b’u Rwanda.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Garuka mu mwanya wawe. Edith Umugiraneza
" Icyo gihe mbwira abantu nti " Umuntu wese n’umugaragu we bajye barara muri Yerusalemu babe abarinzi bacu nijoro, kandi ku manywa bakore ." Ubwo ntitwiyamburaga imyambaro yacu, njyewe cyangwa bene data cyangwa abagaragu banjye cyangwa abarinzi badukurikiraga, umuntu wese yajyaga ku mugezi afite intwaro ye y’ intambara. (Nehemiya 4:16-17)
Nehemiya yagize umutwaro n’agahinda k’ inkike z’ i Yerusalemu zari zarasenyutse. Agira ishyaka ryo kugira umumaro mu gihe gikwiriye nuko ajya imbere y’ Umwami amubwira ikiri k’ umutima n’ impamvu z’umubabaro we nuko Umwami amuha uruhushya n’ibindi byose yari akeneye. Imana ishimwe.
Mu gihe nk’ iki antichrist arimo gukora cyane, mu gihe nk’ iki cy’ imperuka ibyaha bikabije, mu gihe nk’ iki abari intwari bananiwe, abo mu nzu y’ Imana bananiwe wowe ishyaka ufite ryo kugira icyo wakora ni irihe? Ese waba warabaye ntibindeba? Waba se warabaye umunyabwoba nka Baraki Deborah yabwiye ati jya i Tabora akamubwira ati nuza tukajyana nzagenda nutaza ntaho nzajya? Waba se ureba ibitagenda ukicecekera ngo utiteranya kandi mu nzu y’ Imana birimo kwangirika, satani yarinjiye akorera mu bo musengana ?
Mwene data ndakwinginze haguruka fata ingamba nshya Imana ikeneye abantu babanyeshyaka bahagarara mu cyuho, ikeneye ba Deborah, abantu b’ intwari bashize amanga, ba Yesaya bari disponible babwira Imana bati ndi hano ntuma, ikeneye ba Esiteli b’ ibiharamagara. Mwene data hari icyo wakora mu gihe nk’ iki ukagaira umumaro mu gihe gikwiye. Hari impano wahaye ugomba gukoresha hari italanto wahawe ugomba kubyaza umusaruro hari itara wahawe ritagomba kuzima kuko nta matabaza arimo.
Ushobora gufata ingamba zo gushyira ibyawe ku ruhande ugafata ibihe byo gusenga no kwiyiririza umulimo w’ Imana, abakozi b’ Imana, ukiyiriza abakristo. Niba uririmba ushobora kujya ufata igihe cyo gusengera impano yawe ndetse niz’ abandi ngo zibe ari ibihimbano by’ Umwuka apana izo turirimba turi mu mubiri. Umwinginzi nawe va mu bitotsi, va mu bunebwe no mu bikurangaza no mu bindi bidafite umumaro sengera Pasteur wawe, sengera itorero sengera, igihugu, ririra abakiri mu buretwa bwa satani. Mushumba nawe guma mu mwanya Imana igushakamo kora ibyo Umwami Imana ashaka, kandi ashima ba mu bya Data nawe azaba mu byawe .
Mu Kristo nawe ba maso, cunga neza izamu ryawe, fasha itorero ryawe itange hari ibikenewe mu rusengero kandi nawe urabizi neza, fasha abo musengana. Itange mu buryo bwose bushoboka haba mu mwanya wawe watanga mu nzu y’ Imana cyangwa se watanga ubutunzi Imana yazabikwibukira ngo ntikiranirwa ngo yibagirwe imirimo myiza twakoze. Twibuke ko Tabita yazuwe n’ imirimo myiza. Hari igihe Imana yazakwibukira ku mirimo ikagukiza akaga.
Gusa ibyo dukora byose tubikore tuzi uwo dukorera, tubikore dukiranuka. Nehemiya yavuze ati ntitwiyamburaga imyambaro yacu aha yavugaga umwambaro w’ ubukiranutsi. Hari igihe abakristo bahindagura imyambaro ku cyumweru akambara umwambaro wo gukiranuka agafata Bibiliya akajya gusenga akarira agafashwa, kuwa mbere akambara umwambaro w’ umujinya, kuwa kabiri akambara umwabaro w’ ishyari kuwa gatatu akambaro umwambro w’ ubusambanyi,. kuwa 4 akambara umwambaro w’ ubugambanyi......
Yesu adutatabare tugumane umwambaro umwe w’ Abakiranutsi. Nehemiya arongera ati buri wese yajyaga ku kazi afite intwaro ye y’ intambara. Bisobanura intwaro z’ Imana zimwe batubwira mu ba Abefeso 6 zimwe zitubashisha guhagara tudatsinzwe n’uburiganya bwa satani.
Burya Molodekayi yahoraga yambaye umwambaro w’ ubuzamu kandi agahorana intwaro z’ Imana. Iyo aza gusinzira Abayuda bari gushira. Kubwo kutaba mu mwanya wawe, kubwo gusinzira mu Mwuka no kwirengagiza , kubw’ ubwoba hari ibirimo kwangirika mu itorero, mu gihugu mu rugo rwawe, mu muryango wawe nyamuneka tabara.
Ndagusaba kongera gusoma Icyo gice cy’ Abefeso 6: 10- 18
Edith Umugiraneza


text:
Path
- Weekend
- Culture & Art
Itorero
-
ADEPR: Abasengeraga muri shitingi biyujurije urusengero rwa miliyoni 74
Abakristo ba ADEPR muri Paruwasi ya Kageyo, mu Karere ka Gicumbi biyujurije urusengero rusimbuye ihema bahoze basengeramo. Bavuga ko rugomba guhoramo...
-
Gukena kwacu si ubushake bw’Imana. (Igice cya 2)
Gukena kwacu si ubushake bw’Imana Muri iyi nkuru turarebera hamwe uburyo umukirisitu yabaho mu gihe cy’ubukungu burimo ibibazo ariko ntacumure ku Mana....
-
Nice: Urugendo rwo kwamagana inzara!
Kuwa 26 Gicurasi 2013, mu mujyi wa Nice hateganijwe urugendo rwo kwamagana inzara. Uru rugendo ruzatangirira ahitwa Garibaldi, ku muhanda wa 06300. Uru...
-
Igikorwa cyo gushima Imana mu bikorwa 2012 cya Women Foundation Ministries/Noble Family Church cyagenze neza
Umusi wo gushima Imana ari wo "Thanksgiving Day" utegurwa na Women Foundation Ministries/Noble Family Church biyoborwa na Apostle Alice Mignonne Umunezero...
-
Korari Gatsata yateguye igiterane cy’iminsi 50 cyiswe” Fasha Gatagara’’
Korari Gatsata yo mu Itorero rya ADEPR Gatsata, mu Karere ka Gasabo, Umurenge wa Gatsata, yateguye igiterane ngarukamwaka ku nshuro ya Gatatu ; igiterane...
-
Abanyeshule baba Kristo biga mu buhinde batangiye umuryango w’ivugabutumwa rihindura!
Abanyeshule babakristo bagiye kwiga mugihugu cy’ Ubuhinde, bamaze kugerayo bagasanga abantu benshi basenga ibigirwamana bahisemo gushinga umuryango w’...
-
ADEPR yatsindiye igihembo cya UNESCO cyo kwigisha gusoma, kwandika no kubara
Itorero rya Pentekote ry’ u Rwanda ryatsindiye igihembo cya Unesco cyo kwigisha gusoma, kwandika no kubara kitiriwe umwami SENJONG. Iki gihembo tugikesha...
-
Abategarugori ba New Life Bible Church bateguye igitaramo cy’imideri
New Life Bible Church nyuma yo gutoza no gufasha abari n’abategarugori basengera kuri urwo rusengero kwihangira imirimo no kugira ikintu bakora cyabatunga,...
-
Minisitiri w’Urubyiruko arasaba amakorali kubyaza umusaruro ibyo bakora
Kuwa gatandatu, tariki ya 19 Gicurasi 2012, ku Kacyiru mu Mujyi wa Kigali ku cyicaro cy’ishyirahamwe ry’amatorero y’ababatisita mu Rwanda (AEBR), nibwo...


text:
Ibitero by’ uburyo 5 Nehemiya yahuye nabyo Rev Rurangirwa
IBITERO BY"UBURYO 5 NEHEMIYA YAHUYE NABYO, ARIKO NTIYACIKA INTEGE ARAKOMEZA ARUBAKA,
1.Kumwandagaza no kumutukira mu ruhame, gutesha agaciro imirimo akora; hagamijwe kumwangisha abo ayobora no guca intege abubatsi. Neh.3:33-35 (Sanibalati na Tobiya batuka Behemiya),’ Umwifato wa Nehemiya imbere y’icyo gitero.Neh.3:36-37. ( Nehemiya arasenga Abereka Imana)
2.Ubugambanyi no kurema cg gushinga amatsinda (groupes) yo gusenya.Neh.4:1-2(Sanibarati na tobiya bumvise ko umurimo wo gusana inkike z’iyerusalemu ujya mbere bararakara), Umwifato wa Nehemiya imbere y’icyo gitero.Neh.4:3(Nehemiya n’abayuda basenga Imana yabo,bashyiraho n’abarinzi ku Inkike ,babarinda kumanwa na n’injoro)
3.Uburyarya no kumutega imitego hagamijwe kumugirira nabi. Neh.6:12 (Sanibarati,keshemu na tobiya bashakaga kungirira nabi). Umwifato wa Nehemiya imbere y’icyo gitero.Neh.6:3-4(Nehemiya ati" Ndakora umurimo ntampamvu yo kumanuka ngo mbasange"
4. Inyandiko z’iterabwoba (ibinyamakuru, internet n’ibindi....).Neh.6:5-7(mu mahanga hari impuha zivugako nehemiya nabayuda mushaka kwigomeka) Umwifato wa Nehemiya imbere y’icyo gitero.Neh.6:8-9(ibyo uvuze ntabyabaye ahubwo ni wowe wabyihimbiye mu mutima wawe) .
5.Abahanuzi b"ibinyoma bahawe ibiguzi ngo bamutere ubwoba.Neh.6:10(tubonanire imbere mu nzu y’imana,koko irijoro baraza kukwica)
Umwifato wa Nehemiya imbere y’icyo gitero. Nehem.6:11-14(barashaka kunkangisha ngo mpunge ariko sindi bujyeyo)
Umusozo: 2Abakor.10:3-5.(nubwo tugenda dufite umubiri w’umuntu ntiturwana muburyo bw’abantu kuko intambara turwanisha atari iz’abantu ahubwo imbere y’Imana zigira imbaraga yo gusenya Ibihome no kubikubita hasi,kurimbura,gufata mpiri ibitekerezwa mu mitima byose).
N.B.bene Data bakundwa twirinde ibikangisho by’umwanzi byo muri iyi minsi y’imperuka bishaka kudukuramo Imbaraga ngo tutubaka Inkike Y’Inzu y’Imana.Imana itubashishe kuyikorera.Amen
Rev. Rurangirwa Emmanuel


text:
Ngororero : Bakeneye kwigishwa indangagaciro z’ibanze n’izihariye mu karere
Bamwe batuye akarere ka Ngororero bagaragaza ko batarasobanukirwa icyo aricyo indangagaciro nyarwanda zaba i’zibanze abanyarwanda bahuriyeho bose cyangwa iz’ihariye akarere kifuza ko ziranga abagatuye.
Mu gihe hashize ukwezi kwahariwe indangagaciro nyarwanda kwatangiye kuwa 1 kukageza kuwa 30 Kamena 2015, mu karere ka Ngororero haracyari abaturage barimo abato n’abakuze batarasobanukirwa izo ndangagaciro mu gihe zigomba kubaranga buri munsi, bakaba basaba ko hakongerwa imbaraga mu kuzibasobanurira.
Nshimiryo Emmanuel, ufite imyaka 30 avuga ko aziko indangagaciro ari ukwizigama ugatera imbere gusa. Ibi abihuriyeho n’abandi benshi bari mu byiciro bitandukanye usanga batazi indangagaciro z’ibanze n’izo bihariye mu karere kabo. Icyo bose bahuriraho ni ukwiteza imbere nk’indangagaciro ngo bumva iruta izindi.
Mu gihe abantu bakuru cyane cyane ababyeyi basabwa kurera abana babo babatoza indangagaciro nyarwanda, usanga nabo batarazimenya. Mukakarangwa Claudine, umubyeyi ufite abana 5 avuga ko atakwigisha ibyo atazi kuko ataramenya izo ndangagaciro ariko ngo afite inyota yo kubisobanurirwa.
Umukozi w’akarere ka Ngororero ushinzwe imiyoborere myiza, Mupenzi Esdras nawe yemeza ko hari abaturage bataramenya indangagaciro ngo babe babasha kuzirondora uko zikurikirana. Avuga ko ibyo biterwa n’urwego rw’imyumvire abatuye aka karere bafite, ariko ko zigishwa mu nama zitandukanye zihuza abaturage.
Avuga ko gahunda yo kwigisha indangagaciro izahoraho kugeza buri muturage abyiyumvisemo. Mupenzi avuga kandi ko mu kwezi kwahariwe indangagaciro, mu karere ka Ngororero abaturage bubakiye bagenzi babo ubwiherero (imisarani) 500, mu rwego rwo kwimakaza isuku. Hanatowe abarinzi b’igihango kuva mu midugudu kugera ku karere.
Asaba abatuye akarere ka Ngororero kujya bubahiriza bakanakurikirana gahunda ubuyobozi bubagezaho kugira ngo he kugira usigara inyuma nkuko bimeze ku batarasobanukirwa n’indangagaciro nyarwanda. Muri aka karere, ibigo by’amashuli nibyo byafashe iya mbere mu gushyiraho indangagaciro zihariye ababigana bagenderaho.


text:
Rwanda | Nyamasheke: Urwego rw’umuvunyi rugiye gufasha akarere gukemura ibibazo by’abaturage.
Mu rwego rwo gushyira mu bikorwa inshingano z’urwego rw’umuvunyi, cyane cyane izo gukumira no kurwanya akarengane ndetse na ruswa n’ibyaha bifitanye isano nayo mu nzego z’ubutegetsi bwa leta n’izigenga, urwego rw’umuvunyi rwateguye icyumweru cyo kurwanya akarengane mu karere ka Nyamasheke kizahera tariki ya 10/09/2012 kikazageza ku itariki ya 14/09/2012.
Nk’uko ibaruwa yandikiwe ubuyobozi bw’akarere yashyizweho umukono n’umuvunyi mukuru w’umusigire, Nzindukiyimana Augustin ibigaragaza, ngo abaturage bo mu mirenge igize akarere ka Nyamasheke bazahabwa amahugurwa ndetse banakire ibibazo by’akarengane ku bufatanye hagati y’umuvunyi n’inzego z’ibanze.
Abaturage b’akarere ka Nyamasheke ndetse n’abandi bahafite ibibazo barasabwa kuzitabira iyi gahunda kugira ngo barebere hamwe uburyo byakemuka.
Gahunda y’iki cyumweru iteganijwe ku buryo muri buri murenge hazakorwa site ebyiri maze abaturage b’utugari twegeranye bakajya bahurira hamwe bagafatanya muri zo gahunda.
Gahunda nk’iyi yo kwegereza abaturage ubuyobozi ndetse na serivisi nziza bakeneye no kubagabanyiriza ingendo bakora bagana inzego z’ubuyobozi, ubuyobozi bw’akarere bwari bwayiteguye kuva tariki ya 07/08/2012 kugeza tariki ya 14/08/2012, aho ikipe igizwe n’umukozi w’akarere ushinzwe imiyoborere no kwegereza ubuyobozi abaturage, ingabo, polisi y’igihugu, umukozi w’inzu itanga ubufasha mu by’amategeko (MAJ), abakozi b’imirenge, ab’utugari n’abayobozi b’imidugudu bahuriraga hamwe maze bagafatanya gukemura ibibazo by’abaturage.


text:
Nyuma yigihe kirekire batabona amazi meza abaturage bo mu karere ka Kayonza umurenge wa Mwiri byumwihariko akagari ka Nyawera kuri ubu barishimira ko babonye amazi meza bakaba badahangayikishijwe no kuba barwara indwara ziterwa n’umwanda.
Mu minsi yashize nibwo twabagejejeho ikibazo kingutu aba baturage bari bafite cy’amazi kibakomereye aho bavugaga ko bakoresha amazi mabi na yo bakayakura kure kandi bafite amavomero yatoye uruhumbu adaheruka amazi ariko kuri ubu baravuga ko ubuzima bumeze neza kuko barimo kuvoma amazi meza.
Abaturage baganiriye na Makuruki.rw badutangarije ko ubuzima bwahindutse kubera kubona amazi meza.
Uyu witwa Sammuel yagize ati: ”ndishimye cyane, amazi yaraje amaze ibyumweru 2 ntakugenda, ubuzima bwarahindutse, ubu nta mpungenge z’uko nshobora kuba narwara indwara ziterwa n’umwanda.”
Abandi twaganiriye batubwiye ko uretse kuba barabonye amazi meza ngo banakize umuruho wo kujya kuvoma amazi mabi banayakura iyo bigwa.
Yagize ati: ”ni byiza ubu twakize umuruho wo kujya kuvoma kure kandi tunavoma amazi mabi, ubundi mbere twakoreshaga amazi mabi tugahora dufite impungenge ko ashobora kudutera indwara ariko ubu nta kibazo dufite.”
Aba baturage kandi bafite icyizere ko amazi atazagenda nka mbere kuko amaze iminsi atagenda, ikindi bavuga ni uko bafite icyizere cy’uko n’andi mavomero ari muri aka kagari azageramo amazi maze ikibazo cy’amazi kikaba amateka muri aka kagari.
Soma hano inkuru yabanje: http://www.makuruki.rw/IMIBEREHO-MYIZA/article/KAYONZA-Abaturage-baratabaza-bamaze-hafi-umwaka-bavoma-amazi-mabi
Canisius KAGABO
MAKURUKI.RW


text:
Burera: Umukwabu wo gufata Abarembetsi umaze guta muri yombi abagera kuri 422
Ubuyobozi bw’akarere ka Burera butangaza ko umukwabu bumaze iminsi bukora wo gufata abantu bacuruza ikiyobyabwenge cya kanyanga, bazwi ku izina ry’Abarembetsi, umaze gufata abagera kuri 422. Ubu buyobozi More...
Burera: Abaturage bemeza kanyanga gucika burundu kwa kanyanga muri ako karere bigikomeye
Abaturage batandukanye bo mu karere ka Burera bavuga ko guca burundu ikiyobyabwenge cya kanyanga muri ako karere bidashoboka ngo kuko baturanye na Uganda aho ikorerwa kandi bakajya kuyigurayo biboroheye. Â Abo More...
Nyakarambi- Barakangurirwa kwitabira umuganda aho kuwuharira abacuruzi
Kuri uyu wa Gatandatu wa nyuma w’ukwezi kwa Gicurasi 2012 mu mudugudu wa Nyakarambi ya mbere mu kagari ka Ruhanga umuganda rusange wakozwe bibanda ku gutunganya umuhanda mu mudugudu aho wari warasibwe n’imvura More...


text:
par Bangambiki
Iyo umugore n'umugabo bamaze kubana bakamenyerana baba "bamenyeranye" nyine. Batangira kwitana "mukodomi" Icyubahiro no kwitanaho biragabanyuka. Umwe asa n'aho ari mushiki w'undi ya "masentiments" y'umuriro akabisa ubukonje. Ni yo mpamvu umugore mwiza wabaye ikirangirire kubera gucuruza igitsina n'ubwiza bwe witwaga Marilyn Monroe yavuze ati "Abagabo baba abakunzi beza iyo barimo guhemukira abagore babo". Nta gitangaza iyo ubukonje bumaze kwinjira mu mibanire ubushyuhe buboneka gusa iyo umugabo cyangwa umugore ahuye n'undi muntu mushya. Nibwo akora iyo bwabaga agashimisha uwo "muntu" wundi. Icyo mvugira ibi ni mpangara nguhangare ikunze kuboneka hagati y'abagore n'abagabo bamaze kumenyerana.
Iyo agasuzuguro kamaze kwinjira umugore akuzanira ibiryo akabikujugunya imbere isahane ikabomborana, wamusaba amazi yo gukaraba intoki ati "si ngariya mu ibido!"
Wamubwira uti "hindukira" ati "ndimo konsa umwana" cyangwa ati "ndananiwe."Ibi rwose hari ubwo umugore abikora utarigee umuhemukira. Ahubwo nyine akamenyero ni ko kaitera. Kumva ko nta mpamvu ufite yo "kubembereza mugenzi wawe."
Umugore abona umugabo afashe iy'akabari nawe ati"asyi ariko ubundi ndavunwa n'iki.Ni kuki yajya kwinywera inzoga najye niyuha umuvumba ",ubwo akaba afashe ku dufaranga na we akareba aho yinyabya.Bataha bagahurira mu rugo. Intosho ku yindi.
Nigeze kumva mu rugo rw'umuturanyi batongana, batangiye gushyira hejuru ndiruka ngo ndebe. Ibyo nahumvse byari agahomamunwa!Byari mpangara nguhangare. Ubwo umugabo yaratungutse mu marembo adandabirana ati "kingura gashino ka nyoko" umugore na we mu nzu ati"na nyoko aragafite" ahita akingura asa n'uhungira mu mbuga. Umugabo ati "ndavuga nawe ukavuga mabere ya nyoko", umugore ati"na nyoko agira amabere uravuga se uravuga iki wo kavuga idahiye we", umugabo ahita amwirukaho mu masaka agira ngo amufate.
Nguko, iyo rwakonje n'uko barubaho. Hari umugore nigeze kumva abwira umugabo ati"Wa mugabo we urananiye, wibera mu bandi bagore warantaye none ugiye kuzampindura umusazi, kugeza ubu sinzongera kukwirukaho, jya ugenda ukundane nanjye nzajya ngenda mpe abo nshaka maze twese tuzahurize izo "nyungu" mu rugo!"
BLOG BIFITANYE ISANO
Alt Hot Girls | |My Vagina | |Daily Web Pro | |Byose Ku Guswera | Igituba Cyanjye | | Uko Bubaka Urugo Ruhire |Daily Love TipsSweetLove PoemsHottest Girls In The WorldAltAnswers
INKURU BISA
Ibitutsi by'Imboro n'Igituba
Umujinya mu Rugo
"Uburyo Intambara zo mu Rugo Zirangiramo
Menya Kuganiriza Umugabo Wawe
umugore,umugabo,ibitutsi


text:
Ubuyobozi bw’akarere ka Rwamagana buravuga ko bufite abaturage basaga ibihumbi 62 bataratanga umusanzu wa mituweli, nyamara abenshi muri bo batabuze ubushobozi bwo kwishyura.
Ibi ni bimwe mu bibazo byigiwe hamwe mu nama ya komite mpuzabikorwa yabereye mu murenge wa Muhazi i Kitazigurwa.
Ikibazo cya mituweli i Rwamagana ni kimwe mu bibazo bihangayikishije akarere, kuko kugeza ubu muri aka karere abaturage barengaho gato 74% ari bo bamaze kwishyura ubwisungane mu kwivuza bwa mituweli.
Umuyobozi w’Akarere ka Rwamagana wungirije ushinzwe ubukungu Mudaheranwa Regis, yagize ati “Ubu dufite ikibazo cy’abaturage ibihumbi 62 batarishyura mituweli kandi aba baturage ni abacu, ariko umuntu yibaza impamvu ituma badashaka kwishyura bikakuyobera, ubukangurambaga buba bwakozwe yemwe hari n’abazi akamaro kayo kuturusha.”
Bamwe mu bagiye batanga ibitekerezo berekanye ko hari umuco ukwiye gucika wo kwishyurira abaturage mituweli, ukaba uri mu bituma bamwe binangira kwiyishyurira.
Munyandinda yagize ati “Kwishyurira abaturage mituweli ni byiza ariko na none bikurura umuco wo kumva ko buri gihe bazahora bamwishyurira, hari abanga kwishyura kuko bazi ko iherezo bazabishyurira, abo batishyura iyo witegereje usanga batarabuze amafaranga, aho bigaragarira ni iyo aramutse arwaye akajyanwa kwa muganga izo mituweli zihita zishyurwa.”
Umukuru w’umudugudu w’i Nyagasambu mu murenge wa Fumbwe witwa Rukundo Anicet, nawe yemeza ko hari abaturage badatanga mituweli kandi batabuze aubushobozI.
Yagize ati “Uzasanga hari abantu bakubwira ngo bo ntibajya barware, ngo ntabwo yafata mituweli atazakoresha, hari uwambwiye ngo ese mituweli imyaka yose imaze ko ntararwara, itangira narayitangaga ariko naje gusanga ntacyo nungutse kuko sinjya rwara.”
Muri iyi nama hemejwe ko umuco wo gutangira abaturage mituweli ucika ahubwo hagashakwa uburyo aba bantu bayitangirwa batishoboye bahabwa inkunga zizajya zituma ubutaha bibonera mituweli, nkuko byemejwe n’umunyamabanga wa leta muri Minisiteri y’ubutegetsi bw’igihugu Dr Mukabaramba Alvera.
Yagize ati “Aba bantu ni benshi cyane bataratanga mituweli, ariko birabasaba ko mwigira ku bandi uko babigenje mukabumbira hamwe abaturage mu matsinda bagatangira kwishyurira mu matsinda bitabagoye.
Muzashake abantu bajya batanga ubuhamya bavujwe na mituweli kandi bagere ahantu hose, aba baturage ntimukabishyurire kuko n’ejo bazabasaba kubishyurira ahubwo muri ayo mafaranga mubaguriremo nk’amatungo magufi yororoka kandi azabafasha kubasha kwiyishyurira umwaka utaha.”
Ubushakashatsi ku mibereho y’ingo bwa 4(EICEV4) bwakozwe n’ikigo cy’igihugu gishinzwe ibarurishamibare, bwagaragaje ko akarere ka Rwamagana kari ku mwanya wa 4 mu gihugu mu turere dufite umubare muke w’abakene.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.